ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ ТАРИХ, АРХЕОЛОГИЯ ЖӘНЕ ЭТНОЛОГИЯ ФАКУЛЬТЕТІ

АРХЕОЛОГИЯ, ЭТНОЛОГИЯ ЖӘНЕ МУЗЕОЛОГИЯ КАФЕДРАСЫ

5В041900 – Музей ісі және ескерткіштерді қорғау мамандығы

«Музей мекемелернің ғылыми-зерттеу қызметі» пәні

(3 курс, қ/б, көктемгі семестр)

3 кредит

**Оқытушының аты-жөні, ғылыми дәрежесі, атағы, қызметі:**

**Дауытбекова Маржан Қанатбекқызы, доцент м.а. Телефон: 12-85.**

**e-mail: mar-\_-zhan@mail.ru**

Алматы, 2016

**1 Дәріс. Тақырыбы: Музей мекемелерінің ғылыми-зерттеу жұмысы туралы жалпы түсінік.**

**Мақсаты:** Студенттерге музей мекемелерінің ғылыми-зерттеу жұмысы туралы жалпы түсінік беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Музейдің ғылыми-зерттеу қызметінің негізі. Мұражай – арнайы жабдықталған, қоғамдық қажеттіліктерді өтеуге арналған, тарихи – ғылыми дерек ретінде жәдігерлерді сақтап, ұрпақтан – ұрпаққа жеткізетін, әлеуметтік ақпарат құжаттарын жинайтын, эстетикалық құндылықтары бар мекеме. Мұражай ісі – қоғамдағы өзгерістермен, қоғам дамуымен тығыз байланыстағы ерекше сала. Ол – ғылымның, білімнің, мәдениеттің қалыптасуына тікелей әсер ететін ғылыми мекеме. Барлық музей ісіне байланысты жинақталған тәжірибе мен музей ісінің мәселелерін көтеретін арнайы әдебиеттерде жарық көрген ғылыми білімдер жиынтығын “музейтану” деп атайды. Бұл термин ХІХ ғасырдың екінші жартысында ғана пайда болғанымен, көптеген тілдерде ертерек орнығып қалды. Ғылымда бұрынғы қолданылған “музеография” деген термин музейге қатысты барлық шығармаларда қолданылып келеді, ал ХХ ғасырдың ортасынан бастап тек музейді ғана сипаттауға ғана пайдаланылды. “Музейтану” терминін көбінесе “Музей ісіндегі ғылыми ілім” немесе “Музей теориясы” деп қарастырады. 1997 жылы Кеңес Одағында өткен музей ісіне байланысты Халықаралық ХІ шешуші басты конференциясында Халықаралық музеология комитеті құрылды. Онда іргелі ғылыми–зерттеу еңбектерді жазуға бағдарламалар қабылданып, музейтануды университеттерде оқытуға ұсыныс жасалды. Мұражай ісінің негізгі белгілері – музей жәдігерлерін жинау, есепке алу, сақтау, консервациялау, зерттеу. Музей арқылы ақпарат тарату қоғамдағы байланыстың айрықша жүйесі болып табылады. Жұмысты ұйымдастыру формалары әртүрлі. Оған заттық көрмелер, экспозициялар ұйымдастыру, дәрістер оқуды ұйымдастыру тағы басқалар жатады. Мұражайтану – қоғамдық ғылым, әлеуметтік ақпараттың сақталу процестерін, музей жәдігерлері арқылы танымдық білім беріп, эмоциялық әсер қалдыратын және әртүрлі қоғамдық – экономикалық жағдайдағы әлеуметтік заңдылықтардың формалық қызметін музей жәдігері, музей ісі арқылы зерттеп, жүзеге асыратын пән. Мұражайтанудың зерттеу нысанасы – мұражай, мұражай ісі, мұражай жәдігері. Музей және музей ісі тарих, мәдениет, өнертану, социология және басқа ғылыми салаларда зерттеу нысанасы ретінде қарастырылады. Сондықтан зерттеу пәні үнемі өзіндік, арнайы заңдылықтарды анықтайтын ғылыми жүйе ретінде қарастырылуы қажет. Зерттеу пәні арқылы белгілі бір саланы зерттеуге қызығушылық тудырып, гносеологиялық міндеттерді шешуге болады. Музейтану пәні негізінен “Музей жәдігері”, “Музей”, “Музей ісі” сияқты терминдердің төңірегінде оқытылып, зерттеледі. Музей жәдігерлерінің семантикалық (мәндік), аксиологиялық (бағалылық), коммуникативтік (хабарламалық) аспектілері бар және де әрбір музей жәдігері аттрактивтік (көңіл аудару, назарды күшейту), семантикалық (мәнерлілік, дәлділік, мәндік), экспрессивтік (толқыту, көңілде әсер қалдыру қасиеті), репрезентативтік (ұқсас жәдігерлердің артықшылығын анықтай білу) қасиеттерге ие. Музей жәдігерлері тек дерек қана емес, мәдени – тарихи ескерткіш ретінде бағалылығы зор қоғам мен мемлекет, мекеме байлығы деп саналады. Музей жәдігері – нақты өмірден алынған, музейге қоюға құндылығы бар, музей қорына тіркелген, ұзақ сақтауға бейім зат. Ол әлеуметтік, тарихи, қоғамдық өмірдің дерегі ретінде, ұлттық құндылықтың бөлігі ретінде қарастырылады. Музей жәдігері – бүкіл музейдің қызметін, оның бағыттарын, жоспарын жүзеге асыратын негіз болып табылады.

Кез келген музей жәдігерін зерттеу ғылымға негізделеді. Қазіргі кезде музей ісі адам қызметінің ғасырлар бойы қол жеткізген нәтижесі ретінде, табиғаттың сыйы мен ерекшелігін көрсетіп (табиғи музей, қорықтар), ғылыми құжаттармен негізделіп, түрлі профильді салада жұмыс істейтін жұмыс ретінде қарастырылады. Музейлердің зерттеу объектісіне айналдыру немесе ғылыми – зерттеу жұмыстарын жүргізу жайлы мәселелер ХХ ғасырдың соңғы онжылдықтарында айтыла бастады. 1968 жылы И.Неуступный «Музей және зерттеу» деген ғылыми еңбегін жазды. Сонымен қатар музейлерде ғылыми-зерттеу жұмыстарын жүргізу деген бағытта И.Бенеш, З.Странский, Д.И.Тверская шұғылданды. 1978 жылы халықаралық музей жөніндегі комитет, музейлердегі ғылыми-зерттеу жұмыстарын жүргізудің маңыздылығы және мүмкіншілігі жайлы мәселелер қозғады.

Ғылыми – зерттеу мекемелерінің қатарында музейдің өз ерекшелігі бар. Музейдегі ғылыми – зерттеу жұмыстарының нәтижелері ғылыми жаңалықтарды толықтыра түсетін, басқа ғылыми салалар жүйесінде кең қолданылатын ғылыми орталық. Әсіресе, ғылыми негізделген, жоспарлы түрде қорларды жасау, музей заттарын сипаттау, өңдеу, зерттеу, ғылыми – зерттеу жұмысының негізі болып табылады. Ғылыми – зерттеу нәтижелері консервация, қайта қалпына келтіру, коллекцияларды қорғау мен сақтау, экспозиция, келушілермен жұмыс т. б. Музей жұмыстарының деңгейін, дәрежесін анықтайды. Музейдің ғылыми–зерттеу жұмыстары кешенді және көп қырлы болыптабылады. Музейдің ғылыми–зерттеу жұмысының негізгі бағыттарын,біріншіден музейдің қай профиліне жататына байланысты, екіншіден музейдің әлеуметтік институттар жүйесіндегі орнына қарай анықтайды. Профильдік бағыттан басқа, ғылыми – зерттеу ісі музейтану ауқымында да үнемі зерттеу жүргізіп отырады. Музей жұмысында ғалымдар белгілі бір зерттеу тақырыптарын жүргізіп, еңбектер жариялап отырды. Экспозиция мен көрмені суретшілер, дизайнерлер жасайды. Сәулеттік – көркемдік шешім қажет. Бұл жерде суретшілердің фантазиясы да өте үлкен роль атқарады. Ол экспозиция жасауда көрерменнің білім деңгейіне, әлеуметтік демографиялық жағдайына да көңіл бөледі. Оптимальды сары, жасыл, алқызыл түстер көзді шаршататындықтан музейде ақ, көкшіл ақ сары және қара түстер қолданылады. Қоғам алдында тұрған маңызды міндеттердің бірі ғылыми зерттеулердің жоғары сапалылығын қамтамасыз ету. Ғылыми-зерттеу мекемелерінің арасында музейлер өзіндік орын алады. Бұл барлық саладағы орталық музейлермен қатар аймақтық музейлерге де тиісті. Зерттеулер музейдің ғылыми жұмыстарының шектелген құрамдас бөлігі болып табылады. Олардың нәтижелері ғылыми жаңалықтардың қазынасын толтырып, көптеген ғылымдардың қызметіне көмектеседі. Музейлердің ғылыми-зерттеу қызметінің негізгі бағыты бір жағынан нақты бір саладағы ғылыммен, екінші жағынан әлеуметтік институттар жүйесіндегі музейлердің алатын орнымен анықталады. Жеке бір саладағы ғылыми-зерттеулермен қатар музейлер музейтану облысында да зерттеулер жүргізеді. Музейтану ғылымы музей жұмысының теориялық және әдістемелік негізін зерттеп отырғандықтан оның дамуы музейлер ішіндегі үнемі зерттеуді талап етеді. Музейлер ғылыми-жұмыстармен, музей жұмыстарының қажеттіліктері үшін айналысады. Мысалы, білім беру және тәрбиелік жұмыстарда музейлерді араластыру музейлік педагогиканың пайда болуына алып келеді. Барлық ғылыми-зерттеу жұмыстарының негізгі назары музей заттарына аударылады. Оларды зерттеу музейтанулық зерттеудің арнайы кезеңі болып табылады. Қоғамда болып жатқан түбегейлі өзгерістер бүкіл музей ісіне жаңа серпілістер мен бетбұрыстар алып келді. Музей жұмысының нақты бағыт-бағдары, қоғамда алатын орны мен рөлі, мұрасы анықталды. Музейлердің ғылыми-зерттеу жұмыстарын жүргізу барысында жаңа әдіс-тәсілдердің дүниеге келуі оңтайлы істердің атқарылуына мүмкіндік беріп отыр. Музей заттарын жинақтау, сақтау, сұрыптау және пайдаланудың теориясы менәдістемесінде жүргізілетін жаңа музейтанулық зеттеулерді қалыптастырды. Бүгінгі музейлердің зерттеу жұмыстары мына бағыттар арқылы жүзеге асырылады:

- музейдің ғылыми тұжырымдамасын (концепциясын) әзірлеу; - қорларды жабдықтау шеңберіндегі зерттеулер; - музей заттарын және коллекцияларын зерттеу; - қорларды сақтау және қорғау шеңберінде жүргізілетін зерттеу жұмыстары; - экспозицияларды және көрмелерді ғылыми жоспарлау; - музейлер ара қатынасы шеңберіндегі зерттеу жұмыстары; - музей ісі тарихын зерттеу; - музейтану тарихнамасын зерттеу. Музейдің ғылыми тұжырымдамасы (концепция) оның қалыптасуымен даму бағыттарыны жан-жақты негіздеу және мақсат-міндеттерін анықтап, жүзеге асырылу үшін әзірленеді. Ғылыми тұжырымдама музей саласына және қызметтік бағытына қарай құрастырылады. Музейдің ғылыми тұжырымдамасы– музейтанулық зерттеу нәтижесі болып табылатын нақты музей ерекшелігі мен міндетін жүйелі түсіну. Музейдің қазіргі жағдайын жан-жақты талдау, оның музей жүйесіндегі орнын негіздейді; музейді дамыту болжамын анықтайды. Музейдің ғылыми тұжырымдамасына жинақтау, қор жұмысы және экспозицияның ғылыми тұжырымдамасы енеді. Музей қызметін ғылыми ұйымдастыруға көмектеседі, музей жұмысының түрлі бағыттарын байланыстыруға шақырады. Музейдің ғылыми тұжырымдамасы музей жинағын кешенді пайдалану үшін жағдай жасайды; әртүрлі бағыттағы музей қызметі жоспары мен бағдарламасын құрастыру кезінде негіз болып қызмет етеді. Бүгінгі Қазақстан Республикасындағы түбегейлі өзгерістер музейлер жұмысына айтарлықтай әсерін тигізіп, қызметтік бағытының күрделенуіне әкелді. Осыған орай, негізінен музейлердің ғылыми тұжырымдамаларында мынадай мәселелерді қамту көзделіп отыр: 1. Ғылыми тұжырымдаманың төлқұжаты; 2. Кіріспе; 3. Музейдің негізгі қызметі; 4. Тұжырымдаманың мақсатын мен міндеттері; 5. Музей кеңістігін аумақтаудың қағидалары; 6. Музей экспозицияларының негізгі бөлімдері (музейдің бағыты мен саласына қарай); Ғылыми-зерттеушілік, ғылымиағартушылық, мәдени бағдарламаларды әзірлеу және енгізу; 7. Экспозициялық-көрме ұйымдастыру және экскурсиялық жұмыстардың өткізілуі; 8. Тұжырымдаманың мақсаты мен міндеттерін жүзеге асырудың негізгі бағыты мен кезеңдері; 9. Тұжырымдаманы жүзеге асыру механизмдері; 10. Тұжырымдама іс-шараларын орындауды қаржылай қамтамасыз ету; 11. Тұжырымдаманың жүзеге асырылуынан күтетін нәтижелер.

**Әдебиеттер:**

1. Гарданов В.К. Музейное строительство и охрана памятников культуры в первые годы Советской власти. Труды НИИ музееведения. – М., 1957.

2. Ионова О.В. Музейное строительство в годы довоенных пятилеток (1928-1941). Очерки истории музейного дела в СССР. – М., 1963, Вып. 5.

3. Зузыкина Н.С. Из истории массовой научнопросветительной работы советских музеев. Труды НИИ культуры. – М., 1972, том. 5.

4. Мұсаханова М. Музейдегі құжаттардың ғылыми сипаттамасын жасау әдісі /Орталық музей еңбектері. – Алматы: «Ғылым», 2004. – Б. 42-46.

5. Попова М.И. Учет и хранение музейных ценностей. Сборник методических материалов по музейно-краеведческой работе под редакцией к.и.н. Жиренчина А.М. –А., 1950. – С. 118.

**2 дәріс. Тақырыбы**: **Музей қорларын жабдықтау, қорларды сақтау және қорғау шеңберінде жүргізілетін зерттеу жұмыстары**

**Мақсаты:** студенттерге музей қорларын жабдықтау, қорларды сақтау және қорғау шеңберінде жүргізілетін зерттеу жұмыстары туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Қор - мағлұмат жүйесі. Музейдің ғылыми-ағарту қызметінде қор мағлұмат жүйесі экскурсияға, лекцияға және кружоктардағы сабақтарға дайындық кезінде заттарды іріктеп алуға, интерпретация жасауға көмектеседі. Музейдегі музей ісінің тарихы (мысалы, музей жинағының қалыптасу тарйхы), музей деректану, тарих және қосалқы тарихи пәндер саласында жүргізіліп жатқан зерттеулердің бәрі қор мағлұмат жүйесіне сүйенеді. Басқа музейлердің де қор мағлұматтық жүйесін қолданудың аспектілері әр түрлі: ол музей заттарын зерттеуде практикалық жұмыста қолданылады: (мысалы, салыстырмалы анализ жүргізу үшін, оған ұқсас заттарды іріктеп алуда), қор жұмысының методика саласындағы тәжірибелермен, қорларды жинақтау практикасымен танысу кезінде колданылады. (мысалы, айырбас жасауға болатын заттарды анықтауды жеңілдетеді). Музей корларын профильді пән бойынша деректік база ретінде қолдануға ғылыми-зерттеу мекемелері мен тарихи бағыттағы жоғарғы оқу орындары үшін қор мағлұматтық жүйесінің маңызы зор. Музей қорларындағы заттардың беретін деректері әр түрлі болғандықтан, тарихи музейдегі қор мағлұматтық жүйесі басқа саладағы мамандар-зерттеушілер (өнер, филология, география, техника, медицина саласындағы мамандар) үшін де өте қажет. Қор информациялық жүйесіне технологиялық өндірістің тарихымен танысқысы келген өнеркәсіп орындарының қызметкерлері де келіп, көреді. Тіпті, қор информациялык жүйесінің кызметін әр түрлі творчестволық мамандықтың өкілдері де: суретшілер, сәулетшілер, жазушы, режиссерлер, артистер де қажет етеді. Мағлұматтық жүйені қолданудың тиімділігі, ыңғайлылығы оның сапасының дәрежесінен анықталады. Қор-мағлұматтық жүйені көру-өте күрделі, ұзақ, үзіліссіз процесс. Қазіргі кезендегі тарихи бағыттағы музейлердегі мағлұматтық жүйе әлі де болса, жақсы жетіле қоймаған және модификациялауды қажет етеді. Модификацияның анағұрлым тиімді жолы-компъютерлік мағлұматтық іздестіру жүйесін (АИС) құру. Бұл ұйымдасқан, ұзақ, жоспарлы ғылыми дайындықты талап етеді. Компьютерлік жүйе мағлұматтарды сақтау мәселесін оңайлатады, іздестіру уақытын азайтып, оны іздестірдің сенімділігін күшейтеді, көптеген параметр бойынша информацияны іздестіруді мүмкін етеді. Мұның бәрі музей қызметтерінің және басқа да қолданушы адамдардың іздестіру жұмысына жеңілдетеді, уақытын азайтада. Бірақ, мұның бәрі музей қызметкерлерін музей заттарын сипаттап, өндеп жазудан, заңдық құжаттарды толтырудан босапайды. Музей қорларын жабдықтау шеңберіндегі зерттеулер қорларды толықтыруды жан-жақты және терең жүргізу мақсатында жабдықтаудың ғылыми тұжырымдамасын құрастыру мақсатында жүзеге асырылады. Аталмыш тұжырымдама жалпы музейдің ғылыми тұжырымдамасының құрамдас бір бөлігі болып табылады. Жабдықтаудың ғылыми тұжырымдамасы шеңберінде келесі кешенді жұмыстар атқарылады: музей қорында жинақталған коллекциялардың құрылымы мен мазмұнына баға беру; жабдықтау немесе коллекцияларды толықтыру бағыты мен сипатталуының негізделуі; музей алдында тұрған мақсат-міндеттерге орай қорға жинастырылатын материалдарды іріктеу бағыттарын анықтау; жабдықтау құжаттарындағы ақпарат көлемі мен шеңберінің

анықталуы; жабдықтаудың тізбе жүйесін құру. Қор жабдықтау бағытындағы ғылымизерттеу жұмыстарының нәтижесі музейлік коллекциялар құрамының толығуы және кеңеюі болып табылады. Бұл жұмыстардың тиімді жүзеге асырылуы жаңа экспозициялар мен көрмелердің дүниеге келуіне, баспа каталогтары мен ғылыми мақалалар және монографиялардың шығуына мүмкіндік тудырады. Қорларды сақтау және қорғау шеңберінде жүргізілетін зерттеу жұмыстары музей заттарын сақтау мақсатында қажетті техникалық жабдықтар мен мамандардың (препаратор, таксидермис, реставратор) болуына байланысты жүзеге асырылады. Бірақ мұндай техникалық және кадр әлеуетімен қамтамасыз етілмеген музейлер де өз қорларын қорғау және сақтау шараларын ойластырған жөн. Соңғы жылдары музей заттарының ұзақ уақыт сақталуын қамтамасыз ететін тәсілдері (консервация) қолданбалы музейтанудың жеке саласына айналды. Ал, заттардың сақталуымен қатар бүлініске ұшырағандарын қайта қалпына келтіру (реставрация) әдістәсілдері кеңінен қолданыс табуда. Музейлер ара қатынасы шеңберіндегі зерттеу жұмыстары бір-бірін толықтырып отыратын пәнаралық байланысты қажет ететін музейтанулық, педагогикалық, әлеуметтанулық, психологиялық аспектілер тұрғысында жүзеге асырылады. Музей қорларындағы заттар тек өздері туралы ғана мәлімет беріп қоймайды, сонымен қатар, өмір сүрген қоғамдағы тарихи оқиғалар, құбылыстар мен үрдістердің белгісі ретінде ақпарат беруші құрал болып табылады. Тиімді байланысқа қол жеткізу үшін музей қорларын зерттеу барысында жекелеген заттардың ғылыми, ақпараттық, эстетикалық құндылықтарына ерекше мән берілу қажет. Ал, экспозиция құру кезінде заттың сырқы пішіні және ақпараттық тұсы ғана емес, көрерменнің қабылдау деңгейі мен эмоциялық әсері назарға алынады. Осы тұста музейлік педагогика мен музейлік әлеуметтану ғылымдарының әдіс-тәсілдері тиімді қолданыс табады. Музей аудиториясының жас ерекшелігіне қарай қабылдау деңгейін зерттеу осы ғылымдардың үлесінде. Музейлік педагогикаға деген сұраныс бүгінгі күні кеңінен етек алып отыр. Музейге келушілердің қызығушылығын арттыру мақсатында бұрынғы қатып қалған қағидаттар өзгертіліп, көрермендерге арналған тартымды жаңа тұжырымдамалар мен бағдарламалар жасалуда. Мысалы, Қазақстан музей қызметкерлерінің атсалысуымен «Шаңырақ», «Босаға атта», «Туған қалаңа саяхат», «КөкАйшық» атты балаларға арналған белсенді бағдарламалар дүниеге келіп, музей аудиториясының кеңеюіне және танымдық деңгейінің артуына әсер етті. Сонымен қатар, музейлік әлеуметтану саласында анкеталық сұрақ жүргізу арқылы музей ісіне деген қоғамдық пікірді қалыптастыруға мүмкіндік туғызып отыр. Музей ісінің тарихы, теориясы мен әдістерін зерттеу шеңберіндегі зерттеу жұмыстары барлық саладағы музейлерде жүзеге асырылады. Қажетті деңгейде маман кадрмен қамтамасыз етіліп, материалдық-техникалық базасы жабдықталған музейлер жалпы музей ісі мен музейтану мәселесі төңірегінде тұжырымды бағдарлардың дүниеге келуіне атсалысуда.

**Әдебиеттер:**

1. Гарданов В.К. Музейное строительство и охрана памятников культуры в первые годы Советской власти. Труды НИИ музееведения. – М., 1957.

2. Ионова О.В. Музейное строительство в годы довоенных пятилеток (1928-1941). Очерки истории музейного дела в СССР. – М., 1963, Вып. 5.

3. Зузыкина Н.С. Из истории массовой научнопросветительной работы советских музеев. Труды НИИ культуры. – М., 1972, том. 5.

4. Мұсаханова М. Музейдегі құжаттардың ғылыми сипаттамасын жасау әдісі /Орталық музей еңбектері. – Алматы: «Ғылым», 2004. – Б. 42-46.

5. Попова М.И. Учет и хранение музейных ценностей. Сборник методических материалов по музейно-краеведческой работе под редакцией к.и.н. Жиренчина А.М. –А., 1950. – С. 118.

**3-4 дәріс. Тақырыбы: Музейлердегі тарихи зерттеулер.**

**Мақсаты:** студенттерге музейлердегі жалпы тарихтық зерттеулер туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Тарихи музейлердегі жалпы тарихтық зерттеулер. Тарихи музейлердің рөлі ғылыми-зерттеу және тәрбиелік білім беру мекемесі ретінде, ең алдымен оның тарих ғылымымен байланыстылығымен анықталып, ал оның қызметі тарих ғылымының алдындағы міндеті және ғылыми нәтижелерімен байланысты болады. Тарихи музейлердің зерттеу қызметі жалпы немесе белгілі бір территориядағы, қоғам дамуының экономикалық, әлеуметтік, саяси және мәдени мәселелерін қамтиды. Зерттеулер нақтылы үдерістерге, құбылыстарға бағытталып, олардың өзіндік жалпы әдіснамалық негізі болады. Тарихи музейлердегі зерттеулердің бірқатар өзіндік ерекшеліктері бар. Ол зерттеулер негізінен музей қорындағы шынайы заттық, бейнелік және жазбалық материалдар базасында жүргізіледі. Музейлердегі орасан зор қорлардың жиынтығы әр саладағы ғылымдар үшін мол деректік база болып табылады. Осыдан барып бұл деректердің тарих ғылымы үшін маңыздылығын тауып, оларды ғылыми айналымға қосып, сол арқылы тарихи жаңалықтарға қол жеткізе аламыз. Көптеген арнайы тарихи және қосымша пәндер музей жинақтарымен толықтай немесе жартылай байланысты. Оларға археология этнография, нумизматика, әскери және техника тарихы жатады. Ӛнер тарихы да өзінің бейнелеу және қолданбалы өнер жинағына сүйенеді. Тарихи музейлердің музей заттарының негізіне сүйене отырып жүргізетін зерттеу жұмыстары тек қана жаңа тарихи фактілерді анықтап жариялау жұмыстарына бағытталмайды. Осы зерттеу жұмысымен қатар олар музейлердің, музей коллекцияларын топтастыру мен сақтау тарихи дамуды құжаттау және оларды көрмеде көрсету қажеттіліктерін қанағаттандырады. Ертеден беріақ музейлер елдің түпкір-түпкіріне археологиялық, этнографиялық халық өнерін зерттейтін және жаратылыстану ғылымын зерттейтін экспедициялар жіберіп отырды. Бұл экспедициялардың құндылығы, олардың қызметінің тарих ғылымына қосқан үлесі мен және музей жұмысына қажеттілігімен белгіленеді. Соңғы уақыттарда далалық зерттеу әдістері музейлерімен жаңа тарихты және қазіргі заманды оқып, зерттеп коллекция жинау үшін пайдаланылады. Археологиялық және этнологиялық заттарды жинақтау. Жалпы тарихи және өлкетану (аймақтық) арнайы музейлердегі археологиялық және этнологиялық заттарды жинақтау осы пәндердің даму процесінде пайда болған ғылыми тәсілдерге сүйенеді. Музейдегі жинақтау басқа да бағытта жүретіндіктен, ол тәсілді тікелей музейде кұруды талап етеді. Музейдегі жинақтаудың тәсілі туралы Ресей және басқа да шетел ғалымдарының еңбектері мен мақалалары бар. Бірақ, осыған қарамастан, бүгінгі таңдағы заттарды жинақтауды теориясы мен методикасы жеткілікті түрде зерттелмеген. Жинақтау практикасындағы мынандай өзекті мәселелерді: қазіргі замандық шынайылық объектісін анықтау, олар тарихи бағыттағы музейлерге сай келуі керек, қазіргі замандық музейлік маңызды заттарды тандап алу критериі мен әдіс-тәсілдерін жасау сияқты мәселерді атап өтеуге болады. Музейге Ұйымдар мен жеке адамдардан түскен заттарды қабылдап алу. Әр түрлі мекемелер мен жеке адамдардан заттардың жиналуы музейдің жинақтау жұмысының орындалу дәрежесі мен әр түрлі формасына және музейлердін өнеркәсіптер, мәдени орындармен, партиялық, мемлекеттік органдармен байланысының жергілікті халықтар алдында беделді.

Музей қызметінің жинақтау саласындағы қолданатын тәсілдерінің бәрін атап шығу мүмкін емес. Солардың ішіндегі ең тұрақтысы мен нәтижелі түрі (аптаның белгілі бір күні) жергілікті халықтан музейге сыйға тартатын немесе сатуға әкелген құнды заттарын қабылдау, музейдің қоғамдық белсенділеріне кіретін кейбір адамдар арқылы, басқа да жерлерде тұратын корроспондеттер арқылы заттарды іздестіру болып табылады. Қызықты тақырыптық коллекцияларды жинақтауға түрткі болатын белгілі оқиғаларға, ұлы адамдарға арналған көрмелер екенін күнделікті тәжірибе көрсетіп отыр. Осы оқиғаға қатысушылар, тарихи ұлы тұлғалардың ұрпақтары осы көрме жұмысының барысында музейдің бірден-бір белсенді комекшісіне айналады. Музей қорларын жинақгау туралы ұсыныстар қор бөлімдерінің қызметкерлерінен және тарихпен қазіргі замандық оқиғалармен айналысатын ғылыми қызметкерлер мен экспозиционерлерден түсіп тұрады. Бұл ұсыныстар типтік коллекцияларды толықтыру, уақыт талабы бойынша оны жалғастыру, жаңа тарихи оқиғаларды, ғылым мен мәдениеттің өндіріс пен тұрмыстық жағдайдың дамуын көрсететін жаңа типтік және тақырыптық коллекциялар құрудың қажеттілігінен туады. Музейлік маңызды заттар белгілі бір өмір саласын ұзақ жылдар бақылаудың нәтижесінде анықталады. Олар: жергілікті халықтардың өмірін, бақылау, белгілі тарихи тұлғалардың ұрпақтарымен тікелей араласу, маңызды оқиғаларға қатысушылар мен еңбек ардагерлерімен қарым-қатынас жасау және т.б. Музейге түскен заттар музейлік маңыздылығын анықтау барысындағы ғылыми негізделген күрделі іріктеуден өтеді. Біздің музейлерде заттарды алдымен уақытша қабылдап, ол арнайы музей қызметкері мен заттың иесі қол қойған актіге жазалып алынады. Осымен бір мезгілде тапсырып отырған адамға белгілі заттың шығуы, жасалуы туралы, оның қолданылған ортасының тарихы туралы мәліметтер, яғни аңызы жазылынып алынады. Бұл құжатқа заттық иесі қол қояды. Бұл аңыз заттың құндылығын анықтауға көмектеседі, бірақ оны зерттеу барысында тексеру керек. Осыдан кейін музей мамандары экспертизалық қорытынды жасайды. Музейдің қор сатып алу комиссиясының мүшелері осы құжаттардың негізінде затты қорға алу керек пе, әлде қайтару керек пе және заттар қорға ма немесе ғылымикосалқы корға ма деген сияқты мәселелерді шешеді. Және де оның бағасын анықтайды. Ал, мұның бәрі арнайы хаттамаға жазылып қойылады. Заттың иесінің музей қойып отырған талаптары мен бағасына келісімін алғаннан кейін, затты тұрақты сақтауға қабылдау туралы акт жазылады. Бұл актіні өзінің колымен, музейдің мөрі арқылы директор бекітеді. Содан кейін барып, музей заттарының немесе ғылыми-қосалқы қорларының түсім кітабына енгізіліп, өткізу құжаттары арқылы арнайы қорларға беріледі. Қорларды жинақтау мақсатындағы дала зерттеулерін ұйымдастыру және өткізу. Тарих және қазіргі заман бойынша қорларды жинақтау мақсатында жүргізілген далалық зерттеулер таңдап алынған аймақтың бағыттық экспедициялық зерттеу тәсілін қолданады. Музейлік экспедициялар нақты алынған міндеттерге байланысты бір-ақ рет немесе бірнеше рет жүргізілуі мүмкін. Ол белгілі бір аймақтың қалыптасуынан дамып, жетілуіне дейін зерттеуі керек. Далалық зерттеулердің тағы бір түрі оқиғаның болған жерін, оның артын суытпай жүргізілетін репортажды жинау болып табылады. Музей практикасында тандап алынған шынайылық объектісін (аймағын) зерттеудің этнографтар қолтанатын стационарлық тәсілін де қолданады. Бұл тәсілді музей тұрмыстық салттарды зерттеу мен материалды мәдениет тарихы коллекциясын толықтыруда заттарды іріктеу сияқты міндеттерін шешуге пайдаланады. Музей көбінесе ұзақ мерзімді бақылау жүргізу үшін

жергілікті тұрғындар арасынан өздерінің корреспонденттеріне тапсырады. Көптеген музейлер жүргізіп тұратын, стационарлық тәсілге ұқсас тағы да тұрақты жұмыс істейтін экспедициялық зерттеулерде жүргізіледі. Жаңа және қазіргі заман тарихы бойынша жүргізілетін экспедицияларды ұйымдастыру тәсілі анағұрлым жетілдірілген. Негізінен экспедицияның жұмысы үш кезеңге бөлінеді: дайындық кезеңі, далалық зерттеулерді өткізу, қорытынды кезең. Дайындық кезеңі экспедицияның міндетін анықтау, тақырыпты таңдау, шынайылықтың аймақтың таңдауды негіздеу, тұрақтандыру. Бұл кезеңде экспедицияның тақырыбына катысты ғылыми әдебиеттер оқылып, өз және басқа да музейлердің жинақтарындағы коллекциялар қарастырылып, жұмыстың бағдарламасы мен бағыты жасалды. Бірінші кезеңнің қорытынды бөлігінде экспедицияның жетекшісі басқа да экспедицияларда мүшелерінің қатысуымен қор сатып алу комиссиясы мен музей дирекциясы үшін арнайы баяндама жасайды. Екінші кезең - далалық зерттеу кезеңі жұмыстың жоспары мен бағытты экспедиция болатын орнында анықтап, нақтылаудан басталады. Келген бетке экспедиция барысында жүргізілетін сұранысқа қатысты адамдардың тізімі жасалады немесе ол алдын ала жасалып қойылған болса, ол нақтыланып, тексеріледі. Далалық зерттеулерге мынандай қызметтер кіреді, далалық бақылау; жергілікті тұрғындармен әңгімелесу, сөйлесу, олардың әңгімелері жазып алу; экспедицияның тақырыбына сай келетін деректер көзі-маңызды музейлік заттарды анықтау; ілеспелі мағлұматтарды зерттеу; ол ауызша немесе жазба түрде (жазбалық, өнер туындылары, дыбыстық түрде) болуы мүмкін. Далалық зерттеу барысында кейбір заттардың суреттерін салу, өлшеу және де казіргі замандық техникалық құралдар арқылы заттарды сипаттау, қосымша құжаттық деректер жиналады. Осы құжаттардың бір бөлігі музейлік маңызды заттық сипат алуы мүмкін. Ал басқа бөлігі ғылыми - косалқы қорға енеді. Далалық зерттеу барысында жұмыс процесін, қалыптасқан коллекцияның құрамын көрсететін экспедициялық құжаттар жүргізіліп отырады. Музейлік маңызды заттарды қабылдап алу актісі ең қажетті заңдық құжат болып табылады. Олар қабылдап алу кезінде бір немесе бірнеше заттарға жасалады да, онда музейдің атауы, материалды өткізіп отырған ұйымның атауы немесе адамның аты-жөні, заттардың саны, сапасы жазылады. Актіге затты өкекізуші адам мен музей қызметкерлерінің қолы қойылып, оған дата көрсетіліп, көмірленеді. Ал, ол экспедицияның соңында музей заттарының қабылдау актісіне тізіміне қосылады. Далалық опись экспедицияның негізгі ғылыми кұжаты болып табылады. Ол экспедиция мүшелеріне далалық жағдайдың өзінде де заң музейлік маңыздылығын анықтауға көмектесетін заттың негізгі белгілерін ескеріп отырып жазады. 1) Нөмірленеді; 2) Заттың атауы мен сипаттамасы; 3) Заттың саны; 4) Датасы; 5) Шыққан жері, тарихы, кімге жатқандығы туралы; 6) Размері, сақталу дәрежесі; 7) Заттың кімнен түскені және оның иесі; 8) Бағасы немесе сыйға тартылғаны туралы жазбалар; 9) Қабылдап алынған датасы мен құжаттар (счет, акт) 10) Номер және қор бөлімінің шифрі. 11) Ескертпелер. Бұл деректердің бәрі затты белгілі бір тақырып бойынша байланыстыруға, оның түпнұсқалығын анықтауға, заттың ерекшелігін анықтауға көмектеседі. Экспедиция күнделігі екінші маңызды құжат болып табылады. Онда жұмыстың жүру барысы: шынайылық бақылау, заттар туралы мәліметтер, кездесулер, далалық описке кірмеген заттардың деректері. Мысалы заттың авторы мен иеленушісі туралы жан-жақты мағлұматтар, ізденіс пен зерттеудің ары қарай жүру барысы жазылады. Арнайы дәптерлерге музей зерттеген оқиғаларға қатысушылардың, қариялардың, ардагерлердің әңгімелері жазылып алынады. Негізінен

экспедицияның бір мүшесі алдын алы дайындалынып алынған сұрақтар барысында әңгіме жүргізсе, екінші мүшесі оны жазып алып отырады. Бір дерек туралы бірнеше жазылып алынған жазбалар, сол фактінің дұрыстығын тексеруге мүмкіндік береді. Экспедиция түсірілініп алынған фотосуреттердің, негативтің нөмірін, орнын, уақытын белгілей отырып, арнайы реестр жасайды. Экспедицияның музейлік маңызды заттарды анықтау барысында оны толық жүргізу үшін арнайы мекен-жайлық кітабы болады. Онда экспедиция кезінде үйінде болмаған немесе басқа жақта тұратын адамдардың мекен-жайы жазылады. Бұл кітап музейдің қызықтырған материалдарын іздестіру жұмысын кеңейтуге және далалық зерттеу аяқталғаннан, кейінде іздестіру жұмысын жалғастыруға көмектеседі. Бұл аталған құжаттардың - күнделік, әңгіме жазбасы, фотосуреттердің тізімінің барлығы арнайы нөмер қойылып, экспедицияның описіне кіргізіледі. Бұл олардың экспедициялық коллекциялырмен біріктіріліп сақталуына жағдай жасайды. Экспедицияның сәтті жүруі оның жүргізген жұмыстарының бағытына байланысты. Ол экспедиция мүшелерінің жергілікті халықты өз міндеттерімен қызықтыра алуына, олармен тығыз байланыс жасай алып, олардан музейлік заттарды және оның ілеспелі мағлұматтар ала алу сияқты жұмыстарын нәтижелі жүргізуіне тікелей байланысты. Жұмыстың қорытынды кезеңі музейге қайтып келгенде басталады. Оған жиналған материалдарды негізгі мәселе төңірегінде жүйелеу, оларға алдын ала анализ жасау кіреді. Экспедицияның коллекцияны қор-сатып-алу комиссиясы қаратырып, оның музейлік маңызын бағалайды. Осы алынған музей заттары мен ғылыми-қосалқы материалдар қордың қызметкерлеріне өткізіледі де, далалық опистің соңғы беттеріне бұл туралы арнайы жазба жазылады. Бұл қорытынды кезеңде экспедиция жұмысы туралы ғылыми есеп жасалады және осы коллекциялардың негізінде, жиналған материалдар бойынша көрме мен ғылыми конференциялар ұйымдастырылады. (Берел, Сарайшық экспедициялары). Әр типті заттардан тұратын экспедициянын коллекциясы музейге түскеннен кейін, әр қорларға бөлініп тасталынады. Бұл заттардың өзіне тиісті қорларда сақталынып, белгілі саладағы мамандардың арнайы зерттеулер жүргізуі үшін қажет. Бірақта, музей қызметінде экспедицияның коллекциясы бір тұтас комплекс ретінде қарастырылады. Экспедиция коллекциясы музейдін ғылыми анықтамалық құжаттарына тіркеумен қатар, экспедицияның құжаттары мен далалық описьте мәңгі сақталады. Экспедиция материалдары әр түрлі формада жарық көреді. Ғылыми есепті жариялау ғылыми-конференцияның материалдары мен ғылыми сипаттау барысында жарыққа шығады. 3. Музейлік маңызы бар заттарды іріктеп алу. Қорларды жинақтау процесі барысында заттарды заттың әлемнің бір бөлшегі ретінде, өз дәуірінің дерек көзі ретінде зерттеу жұмысы басталады. Зерттеудің бұл кезеңі маңызды болып табылып, ол заттың бұйрықтар, жиналыстық хаттамалар және т.б. музей өз қорына жинайды. Музей іріктеу жұмысының барысында заттың деректік жағына көп көңіл бөледі. Заттардың мазмұнды мағлұматтары ғылыми жағынан құнды болуы мүмкін. Бірақта оның бұл құндылығы іріктеу кезінде бірден ашылмауы мүмкін, ал оның тарихи жағынан құндылығы оны келешекте ары қарай зерттеудің нәтижесінде қорытылады. Алғашқы жағдайда, музей көптеген тұрмыстық заттардан өзіндік құнды заттарды іріктеп алады. Ал екінші жағдайда, бұл іріктеуді уақыттың өзі жасап отыр. Бұл жерде

музей қызметінің маңызды жұмыстарын қоғам дамуымен қатар алып жүру қажеттілігі артып отырғанын айтуымыз керек.

**Әдебиеттер:**

1. Гарданов В.К. Музейное строительство и охрана памятников культуры в первые годы Советской власти. Труды НИИ музееведения. – М., 1957.

2. Ионова О.В. Музейное строительство в годы довоенных пятилеток (1928-1941). Очерки истории музейного дела в СССР. – М., 1963, Вып. 5.

3. Зузыкина Н.С. Из истории массовой научнопросветительной работы советских музеев. Труды НИИ культуры. – М., 1972, том. 5.

4. Мұсаханова М. Музейдегі құжаттардың ғылыми сипаттамасын жасау әдісі /Орталық музей еңбектері. – Алматы: «Ғылым», 2004. – Б. 42-46.

5. Попова М.И. Учет и хранение музейных ценностей. Сборник методических материалов по музейно-краеведческой работе под редакцией к.и.н. Жиренчина А.М. –А., 1950. – С. 118.

**5 дәріс. Тақырыбы: Тарихи музейлер және музейтанулық зерттеулер Мақсаты:** студенттерге тарихи музейлердегі музейтанулық зерттеулер түрлері туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Музейтану музей қызметінің негізгі құрамдас бөлігі болып табылады. Ол музей заттарын қорғау және сақтау, музей қорларын жинақтаудың теоретикалық және методологиялық негізі болып табылады. Музейтанулық зерттеулер шеңберіне музей қызметін бірі-бірімен байланысты қылып зерттеу де кіреді. Теориялық және тәжірибелік мақсаттарға негізгі тарихи құрылымдық, ұйымдастырушылық және музей ісін жоспарлау мәселелерін зерттеу енеді. Музейтанудың теориялық әдістемелік және басқа да тұстарын зерттеуді кез-келген музей жүргізе алады. Ал, тәжірибе жүзінде мұндай зерттеулермен қажетті тәжірибесі және ғылыми мамандары бар музейлер айналысады. Сонымен қатар, арнайы мамандандырылған ғылыми мекемелер бар. Олар ғылыми-зерттеу институттары және жоғары оқу орындарының кафедралары мен кабинеттері. Олардың негізгі міндеті музейтанудың жалпы мәселелерін ғылыми түрде талдау. Қорларды музейтанулық зерттеу. Тарихи музейлерде музейлік заттарды қолдану үшін оларды тек тарихи деректік құндылығын оқып үйрену аз. Зерттеудің маңызды бөлігі заттың көркемдік және эстетикалық құндылығы болып табылады. Ол негізінен өнертанушылар қолданатын ережелермен белгіленеді. Музей қорларын құру үдерісі барысында заттардың қоғам дамуындағы, нақтылы оқиғаларды, құбылыстарды құжаттау үшін қажеттілігі туады. Бұл құндылық бірінші кезекте заттың тарихынан оның алғаш қолдануынан қоғам өміріндегі алатын орнынан келіп туады. Міне, осы айтылған белгілер заттың тарихи-мәдени құндылығы жайлы мәліметтер беріп, оның музейлік маңызын шығарып, сақтау қажеттігін туғызады. Музейтанулық ерекшеліктер қор жұмысында және қорды жабдықтау жағдайында үнемі ескеріліп отыруы керек. Музейтанулық зерттеулер өз алдына осы жұмыстардың негізін және оның ғылыми негіздемесін талдауды мақсат етіп қояды. Теориялық талдаулар музейлерге бірқатар мынадай ғылыми тәжірибелік міндетттерді шешуге көмектесуге тиіс: музей қорларын жабдықтаудағы жалпы тұжырымдаманы жасау, мазмұнын анықтау, музей коллекцияларын жабдықтаудың формасы мен әдісін, жинақтау жұмысының нормативтік құжаттары мен ғылыми ұсыныстарын дайындау, музей заттарын ғылыми талдаумен есепке алу жүйесін жетілдіру. Заттарды дұрыс сақтау үшін музей қорларының сақталу және орналасуының басты кескінін жасау тиімді болып табылады.

Музей қорларын сақтау және қорғау шеңберіндегі зерттеулер. Музей заттарын зақымдалудан және жойылудан қорғау жөніндегі зерттеу жұмыстары соңғы жылдары музей ісінің бірден-бір ғылыми міндеттерінің бірі болып отыр. Қолданбалы музейтануда консервация және реставрация өз алдына жеке бір сала болып дамыды. Бұл салада жаратылыстану ғылымдары физика, химия, биология және т.б. ғылымдардың зерттеу әдістәсілдері жұмыстарында көп пайдаланылды. Заттарға түрлі сыртқы факторлардың әсер етуі мәселесі жөнінде терең зерттеу жұмыстары жүргізілуде. Музейлердің зерттеушілік жұмыстарында да осындай әдіснамалық және теориялық негіздер байқалады. Сонымен қатар, музейдегі ғылыми-зерттеу жұмысының өзіндік ерекшелігі де болады. Ең алдымен ол музейлік заттарды жинауға, оларды білім берудің қайнар көзі ретінде қарауға бағытталады. Музейдегі ғылыми тұрғыдан зерттеу негізінен, сол музейлердің өзіндік жәдігерлері негізінде болады. Бұл әрине зерттеу жұмыстары тек музейге тән жәдігерлерді ғана зерттеумен шектелмей, басқа да ғылымдар әдістері, деректері арқылы жүргізіледі. Музейлер жүргізетін зерттеу жұмыстарының көлемі мен деңгейі біліми-тәрбиелік жұмыс негізінде болатын экспозициялар мен көрмелерді ғылыми түрде талдаудың шешуші факторы болады. Музейлер өзінің біліми-тәрбиелік қоғамдық функциясын жүзеге асыра отырып адамның өткенге деген ғылыми көзқарасының қалыптасуына әсер етеді. Музей адамның тек қана білім алатын ортасы ғана емес оның ішкі жандүниесінің қанағаттанатын да жері болуы қажет. Білімитәрбиелік функциясының жүзеге асырылуы экспозициялар мен көрмелерге тікелей байланысты. Ескіден қалған заттарды сол қалпында көрсету тек музейлік мекемелерге ғана тән. Музейлерде ылғалдылықтың әсерін арнайы тексеруде зерттеулер жүргізілуде. Осыған орай музей қорларын сақтайтын қоймаларға және көрмелер залына арнайы талаптар қойылады. Музей материалдарына жарықтың әсері жөнінде де көптеген зерттеулер жүргізілуде. Көрмелердегі және қоймалардағы жарықтандыру жүйесіне де талап ерекше болып табылады. Музей заттарын реставрациялау да өзіндік бір жеке мәселе. Ол өз жұмысында жаратылыстану ғылымдарының зерттеулері нәтижесіне сүйенеді. Заттарды реставрациялау жұмысында ғалымдар арасындағы таластар да жоқ емес. Атап айтқанда, кей мамандар музей заттарын ең алғашқы күйіне келтіруді қолдаса, кей ғалымдар сол заттың табылған кездегі күйін сақтап қалуды қолдайды. Консервация және реставрация жедел түрде дамуда. Реставрациялық шеберханалардағы тәжірибелік жұмыстармен қатар консервация мәселесі жөніндегі де зерттеулер жүргізілуде. Музейлік қатынас (коммуникация) шеңберіндегі зерттеулер музейтанулық, педагогикалық, әлеуметтану және психологиялық аспектілер барысында жүргізіліп, пәнаралық қатынасты талап ете отырып, бір-бірін толықтырады. Музей жәдігерлері тек өздері жайлы мәлімет беріп қана қоймай, тарихи құбылыстар, кезеңдер, оқиғалар жайлы ақпарат алуға мүмкіндік тудырады. Сондықтан, зерттеу барысында нәтижелі қатынасты ұйымдастыру үшін жекелеген заттардың ғылыми, ақпараттық, эстетикалық құндылықтарына ерекше мән беру қажет. Музей заттарының бұлайша іріктелуі экспозиция құруда маңызды рөл атқарады. Қазіргі кезде музейлерде бұл бағытта жүргізілетін жұмыстардың арасынан біліми-тәрбиелік шараның “дәстүрлі” формасының дамуы. Мысалы, музейлердегі экскурсиялар “дәстүрлі емес” ойын, сахналық қойылым, сұхбат түрінде өткізу. Музейлердің біліми-танымдық қызметінде “музейлік педагогиканың” маңызы өте зор. “Музейлік педагогика” термині ерекше интерактивтік аумақ ретінде теориялық және тәжірибелік қызметті біріктіре отырып, оқытушы мен музей қызметкерінің біріккен күшімен, ғылыми білімдерді тарихи мәдени дәстүрді жеткізе білу. Музейлік педагогика, өзінің белсенді әрекетімен экспозиция және жеке құнды жәдігер көмегімен, тұтас алғанда музейлік ортамен балаға эстетикалық әсер беруге, патриоттық тәрбиені жүзеге асыруға, қоршаған ортаның экологиялық жағдайын сезінуге, адамгершілікке баулуға мүмкіншілік береді. Сонымен қатар, Отандық музейлік педагогиканы жандандырудың негізгі мақсаты баланың саналы, ұлтжанды болып қалыптасуын жан-жақты қамти отырып тәрбиелеу, тарихи ұлттық санасын қалыптастыру,

ұлттық дүниетанымды музей мәдениеті тұрғысында санасына сіңіру. Музейлік педагогика музей аудиториясын зерттейді, көрермендерді әлеуметтік деңгейіне және жас ерекшелігіне қарай танып білуде үлкен рөл атқарады.

**Әдебиеттер:**

1. Ибраева А.Ғ. Қазақстан музейлері: тарих және тағылым. – Астана, 2012.

2. Музееведение. Музей исторического профиля. – М., 1988.

3. Терминологические проблемы музееведения // Сборник научных трудов. Центральный музей революции СССР. – М., 1986.

4. Музей научные учреждения (Музейное дело в СССР) // Сборник научных трудов. ЦМР СССР. – М., 1974.

5. Разгон А.М. Место музееведения в системе наук // Музей и современность: Сборник научных трудов. ЦМР СССР. – М., 1986.

6. Вестник Центрального музея Казахстана. – Алма-Ата, 1930. № 1.

7. Странский З. Понимание музееведения // Музееведение. Музеи мира. – М., 1991.

8. Тверская Д.И. Музей как научно-исследовательское учреждение // Музейное дело. – М., 1992.

**6 дәріс. Тақырыбы: Музейдің ғылыми-зерттеу жұмысындағы музейлік әлеуметтанудың маңызы**

**Мақсаты:** студенттерге музейдің ғылыми-зерттеу жұмысындағы музейлік әлеуметтанудың маңызы туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Музей аудиториясының құндылықты бағыттары мен рухани қажеттіліктерін зерттеуде әлеуметтанудың негізгі саласы – музейлік әлеуметтанудың маңызы зор. Музейлерде алғашқы әлеуметтанулық зерттеулер 1920 жылдардың ортасынан жүзеге асырылуда. Зерттеулер негізінен музейге келушілердің әлеуметтік-демографиялық құрылымын, қызығушылығын танып білуге бағытталған. 1960 жылдан бастап келушінің тек әлеуметтік-демографиялық көрсеткіштері ғана емес, психологиялық және мотивациялық тұстары да назарға алынды. 1980 жылдардан бастап шетел музейлерінде келушілердің кешенді қызығушылықтары, құрамы мен саны, қанағаттанарлық деңгейі зерттеу нысанына айналды. Музейлік әлеуметтанудың басты міндеті – музей қызметінің музей экспозициясы және мәдени-ағартушылық жұмысының басқа түрлерінің музейге келушілерге әсерін зерттеу. Бүгінгі таңда музей әлеуметтік институт ретінде тек сақтау және мәдени мұраны насихаттау орталығы ғана емес, қоғамдық өмірдің белсенді тетігі ретінде білім нарығында өзінің лайықты орнын алып отыр. Жаһандану үдерісіндегі ақпараттық технологиялардың дамуы, қоғамның салалық құрылымына айтарлықтай әсерін тигізіп, тұжырымды ойлар мен жаңашыл идеялардың дүниеге келуіне арқау болды. Заман талабына сай өзгерістер, музейлер қызметінде де бірқатар жаңалықтарды талап етуде. Әсіресе, музейлердің мәдени-білім беру қызметінде «музей және көрермен», «музей және балалар» сияқты анықтамалардың жиі қолданылуы коммуникациялық құрылымдық өзгерістерге алып келді. Ресей музейтану ғылымында музейлердің мәдени-білім берушілік қызметі 1990 жылдардың басынан қолданысқа енсе, Қазақстан музейтануында бұл терминнің айналымға енуі біртіндеп жүзеге асырылуда. Бұған дейін көрермендермен қатынас барысында тарихи кезеңдерді насихаттау бағытында бұқаралық саяси-ағарту және ғылыми-ағартушылық жұмыс түрлері кеңінен қолданылып келген. Қазақстанның көпшілік музейлері жұмысының негізгі бағыты өлкетану болғандықтан, белгілі ғалым Ә.М. Жиреншиннің «Қазақстан өлкетану музейлерінің ғылыми-зерттеу жұмыстары» атты баяндамасы музей ісіндегі көтеріліп отырған мәселенің үстінен дөп түскендей болды. Бір жағынан баяндамада жалпы музейдің ғылыми-зерттеу жұмысы теориялық жағынан

талданса, екінші жағынан республика музейлерінің осы бағыттағы жылдар бойы қалыптасқан тәжірибесі қарастырылды. Саласына қарай өлкетану музейлерінің ғылымизерттеу жұмысы мынадай бағыттарға бөлінген: - қорларды зерттеу және ғылыми сипаттау; - музей саласына қарай ғылыми мәселені анықтау; - экспозицияны дайындау және жетілдіру жұмыстары; - жинақтау және экспозициялық жұмыстар арқылы өлкенің мәдениетін, тұрмысы мен экономикасын зерттеу; - кеңестік-анықтамалық, әдістемелік және баспа жұмыстары. Байқап отырғанымыздай, өлкетану музейлерінің ғылыми-зерттеу жұмыстары белгілі талаптар негізінде жүзеге асырылуды қажет ететіндігін көрсетті. Мұндай жұмыстардың күрделілігі түрлі қиындықтар туғызып, жалпы музей жұмысына әсерін тигізеді. Қиындықтар зерттеу құбылыстарының кеңдігінен және музей қорына түсіп жатқан материалының ұзақ өңделуінен аңғарылады. Дегенмен, жылдар бойы қалыптасқан тәжірибе бойынша өлкетану музейлерінің ғылыми-зерттеу жұмысын мынадай кезеңдерге бөлінеді: І кезең. Зерттеу тақырыбының анықталуы: 1. Музей құрылымына қарай тақырыптың негізделуі; 2. Ӛзекті мәселелерге байланысты тақырыптың негізделуі; 3. Тақырыптың атауы. ІІ кезең. Болжалды жоспардың құрылуы: 1. Тақырыптың бөлінуі; 2. Қажетті материалдар шоғырланған мекемелердің анықталуы; 3. Жұмыс мерзімінің анықталуы; 4. Адам және қаражат күшінің анықталуы. ІІІ кезең. Зерттеу деректерінің анықталуы 1. Библиографиялық тізбе; 2. Мұрағаттық материалдар тізбесі; 3. Мекемелік материалдар тізбесі; 4. Музейлік коллекциялар тізбесі; 5. Зерттеуді қажет ететін далалық жұмыстар тізбесін құрастыру. ІV кезең. Деректердің қолданылуы: 1. Әдебиеттер; 2. Мұрағаттық материалдар тізбесі; 3. Мекемелік материалдар тізбесі; 4. Музейлік коллекциялар тізбесі; 5. Далалық ізденіс жұмыстарын жүргізу. V кезең. Жиналған материалдарды өңдеу: Ғылымитехникалық жағынан: 1. Заттарды тазалау және тіркеуге алу; 2. Заттарды кіріс кітаптарына жазу; 3. Статистикалық өңдеу. Ғылыми жағынан: 1. Сыныпталу түрінің анықталуы; 2. Белгілі бір территорияда немесе уақыт кеңістігінде түрлердің ауысуының анықталуы.

**Әдебиеттер:**

1. Ибраева А.Ғ. Қазақстан музейлері: тарих және тағылым. – Астана, 2012.

2. Музееведение. Музей исторического профиля. – М., 1988.

3. Терминологические проблемы музееведения // Сборник научных трудов. Центральный музей революции СССР. – М., 1986.

4. Музей научные учреждения (Музейное дело в СССР) // Сборник научных трудов. ЦМР СССР. – М., 1974.

5. Разгон А.М. Место музееведения в системе наук // Музей и современность: Сборник научных трудов. ЦМР СССР. – М., 1986.

6. Вестник Центрального музея Казахстана. – Алма-Ата, 1930. № 1.

7. Странский З. Понимание музееведения // Музееведение. Музеи мира. – М., 1991.

8. Тверская Д.И. Музей как научно-исследовательское учреждение // Музейное дело. – М., 1992.

**7 дәріс. Тақырыбы: ҚР МОМ ғылыми-зерттеу жұмыстары**

**Мақсаты:** студенттерге ҚР МОМ ғылыми-зерттеу жұмыстары туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Республикадағы ең көне және ірі музейлердің бірі Қазақстан Республикасы Орталық Мемлекеттік музейі ғылыми-зерттеу жұмысының жоғарыда көрсетілген бағыттар арқылы жүзеге асырылуы нәтижелі табыстар әкелді. Музей қызметкерлерінің тәжірибелі іс-әрекеттерінің және қажырлы еңбектерінің арқасында музей қоры түрлі құнды жәдігерлермен толықты. 1947 жылдан бастап Орталық музей жыл сайын Шығыс және Орталық Қазақстан бағытында ғылыми тарихи-этнографиялық және археологиялық экспедициялар жабдықтап отырды. Белгілі ғалымдар мен музей қызметкерлерінен құрылған экспедиция мүшелері Семей, Павлодар, Қарағанды, Қостанай облыстарында археологиялық, этнографиялық, нумизматикалық заттарды және деректік материалдар мен фотоқұжаттарды жинастыру мақсатында табысты еңбек етті. Сонымен қатар, Орталық Қазақстанның ежелгі сәулет өнері туындылары ғылыми тұрғыда зерттеліп, есепке алынды. Экспедиция жұмысының нәтижесінде Орталық музей қорының бұрын қаусырап тұрған қазақ этнографиясы бөлімі мыңдаған құнды заттармен (қазақ халқының ою-өрнектері, кесте түрлері, әйелдер мен ерлер киімдері т.б.) толықты. Қазақ КСР Ғылым Академиясымен бірлесіп Шыңғыс тау, Семей облысы, Шу ауданында жүргізілген археологиялық және этнографиялық экспедициялар жұмысының нәтижесінде ерте көшпелілер дәуіріне жататын алтыннан жасалған заттар табылды. Әрине, мұндай жұмыстар Қазақстанның басқа да өлкетану музейлерінде нәтижелі болды. ҚР МОМ 2004 жылдан бері ресми түрде ғылыми-зерттеу мекемесі ретінде танылуы оның ғылыми-зерттеу, қор жұмысы, сондай-ақ мәдени-білім жұмыстарына жаңа серпіліс берді. Музейдің ғылыми-зерттеу жұмысының мақсаты: тарихи және мәдени ескерткіштердің ғылыми-қолданбалы және теориялық-методологиялық мәселелерін жіті қарастырып, оларды типологиялық және этномәдени атрибуциялау; ғылыми-жинақтау, ғылыми-сақтау, қалпына келтіру және басқа да зерттеу жұмыстарының қорытындысын жариялау; музей ісі бойынша халықаралық және ведомоствоаралық ғылыми және мәдени ынтымақтастықты жүзеге асыру (әрі нығайта түсу); ғылыми іссапарлар мен археологиялық, антропологиялық, этнографиялық экспедицияларды ұйымдастыру; пән бағыттары, сондай-ақ түрлі музеологиялық ғылыми бағыттар бойынша ғылыми зерттеулер жүргізіп, ғылыми, ғылыми-көпшілік әдебиеттер жариялау. ҚР МОМ өзінің ғылыми-зерттеу қызметінде Қазақстан Республикасының тарихы мен мәдениетін зерттеуге аса көп көңіл бөледі. Ғылыми-зерттеу жұмыстарының негізгі бағыты еліміз тарихынан мәлімет беретін музей қорында сақтаулы материалдарды зерттеп, оларды насихаттауға келіп саяды. ҚР МОМ қорындағы зерттелген көптеген коллекциялық материалдар көпшілік ортаға аса таныс болмағандықтан, оларды отандық тарихты жүйелі зерттейтін құнды тарихи дерек ретінде таныта отырып, ғылыми айналымға енгізу басты мақсат болып табылады. Осы ретте, бұл материалдардың бұрынғы теориялық және әдістемелік ұстанымдарды қайта қарай отырып, жаңаша көзқараспен зерделеуге мүмкіндік беретіндігін атап өту қажет. ҚР МОМ ғылыми-зерттеу жұмыстары негізінен антропология, этнология, тарих, археология, музейлік деректану мен қолжазбалар аясында жүргізіледі. Сонымен қатар қорды есепке алу және экспонаттарды жинақтау мен сақтау, әртүрлі коллекцияларды каталогтау, ғылыми өңдеу жұмыстарын жүргізу, сондай-ақ, құнды музейлік заттарды жүйелеу мен атрибуциялау жұмыстары басты назарда. Музейлік жұмыстардың жолға қойылған негізгілерінің бірі – әртүрлі тақырыптағы экспозиция мен көрмелерді жобалау. Аталмыш жобалар мен шаралар музейдің ғылыми-шығармашылық жұмыстарының негізгі болып табылады. ҚР МОМ Қазақстанның басқа да музейлері сияқты еліміздің тарихы мен мәдениетіне қатысты сан алуан артефактілерді жинақтап, сақтайтын және оларды зерттеу

арқылы жұртшылыққа насихаттап, дәріптейтін институт ретінде бірқатар жұмыстар атқарады. Осыған орай, ғылыми қызметі жағынан ҚР МОМ отандық тарихнамада белгісіз болып келген Қазақстанның тарихы мен мәдениетіне қатысты нақты дереккөз болатын әрқилы музейлік құндылықтардың, музейлік артефактілердің ғылыми айналымға қосылуына қомақты үлес қосып келеді. Субъектілердің ғылыми және (немесе) ғылыми-техникалық қызметін аккредитациялау Ережесіне сәйкес (ҚР Үкіметінің 08.06.2011 ж. № 645-қаулысы) ҚР МОМ 2011 ж. ғылыми және (немесе) ғылыми-техникалық қызмет ететін аккредитациядан өтіп, Қазақстан Республикасының заңнамаларына (23.09.2011 ж. берілген №001979- Куәлік) сәйкес музейлік қызметтеріне ресми түрде лайық деп танылды. Ғылыми-қалпына келтіру жұмыстары. Қалпына келтіру жұмыстары бұл салада жаңа технологияларды жүйелі түрде зерттеуге және қалпына келтірудің маңызды шешімдерін қарастыруға бағытталады. Осы орайда тек суретші-қалпына келтірушілердің еңбегі нәтижесінде жоғалып кетуге аз қалған артефактілер экспозициялық көрмелерден өз орнын табатынын баса айтып өту керек. Музей заттары музей коллекциясына түскен уақыттан бастап үнемі қалпына келтірушілердің назарында болады. Қалпына келтіру шеберханаларында көптеген бірегей әшекей бұйымдар қалпына келтірілді. Олардың қатарында кеудеге тағатын әшекейлер – алқа (күміс, маржан тастар, көгілдір түсті асыл тас; ХІХ ғ. аяғы), тұмарша (өткен ғасырдың 1-ші жартысы), шырақ (қолдан жасалған қыш шырақ, Х-ХІІ ғғ.), қару-жарақ, түрлі сирек кездесетін және құнды археологиялық заттар. Ғылыми қалпына келтіру жұмыстарының бір саласы – консервациялау. Қазіргі таңда ғылыми қалпына келтіру жұмыстары барысында археологиялық экспедициялар нәтижесінде табылған бірегей және тарихи құнды артефактілерге, этнографиялық музейлік заттарға өте күрделі және орташа күрделі консервациялық жұмыстар жүргізіледі. Мәселен, 2014 жылы археология қорының көптеген экспонаттарына, атап айтқанда, қола, мыс, құйма (б.з.д. Х- VIII ғғ. Оңтүстік Қазақстан), қыш, бөлшектер, қола дәуірінің соңғы кезеңіне тән (ХII-IХ ғғ. Мыржық моласы) археологиялық заттарға консервациялау жұмыстары жүргізілді. Ӛз кезегінде қалпына келтірушілер археологтардың ғылыми көзқарасымен санасып отырады, олар өңдеу және консервация жасауда заттың толыққанды тарихи дереккөзі ретінде ары қарай зерттелуіне кедергі келтірмеу үшін барлық мүмкіндікті жасайды. Сонымен қатар, қалпына келтіру жұмыстары негізінде картиналар, акварельмен салынған суреттер, графикалық туындылар, 20-30–шы жылдардың құжаттары мен қолжазбалары – мандаттар, жеке құжаттар мен куәліктерге қалпына келтіру жұмыстары жасалады. Мысалы, Ә.Қастеевтің «Мусульманский обряд обрезания мальчика» (1913 ж.), «Амангельды с отрядом» (1944 ж.), Н.Г. Хлудовтың - «Молодые охотники» (1913 ж.), «Сбор урожая» (1920 ж.), «Мать кормящая ребенка» (1907 ж.) картиналары мен басқа да белгілі суретшілердің жұмыстары қалпына келтірілді. Ұлы Отан соғысының 70 жылдығы қарсаңында соғыс тақырыбына байланысты жұмыстар қалпына келтірілді. Бұл тақырып бойынша суретші Н.В. Цивчинскийдің графикалық және акварельмен салынған бірегей жұмыстары. «Голова убитого немца», «Скелет в овраге», «Пленный немец» жұмыстары қалпына келтірілді. Сонымен қатар кілем-киіз бұйымдарына да қалпына келтіру жұмыстары жүргізіледі. Жалпы алғанда, ғылыми қалпына келтіру жұмыстары барысында қалпына келтіруші мамандар экспонаттардың жасалу технологиясын зерттеп, бүліну себептерін анықтап, оларды болдырмау тәсілдерін іздейді және жинақтаған тәжірибелерін пайдаланып, қалпына келтіру жұмыстарын жүргізеді. Кез келген экспонаттарды қалпына келтіруде ауқымды жұмыстар атқарады.

**Әдебиеттер:**

1. Ибраева А.Ғ. Қазақстан музейлері: тарих және тағылым. – Астана, 2012.

2. Музееведение. Музей исторического профиля. – М., 1988.

3. Терминологические проблемы музееведения // Сборник научных трудов. Центральный музей революции СССР. – М., 1986.

4. Музей научные учреждения (Музейное дело в СССР) // Сборник научных трудов. ЦМР СССР. – М., 1974.

5. Разгон А.М. Место музееведения в системе наук // Музей и современность: Сборник научных трудов. ЦМР СССР. – М., 1986.

6. Вестник Центрального музея Казахстана. – Алма-Ата, 1930. № 1.

7. Странский З. Понимание музееведения // Музееведение. Музеи мира. – М., 1991.

8. Тверская Д.И. Музей как научно-исследовательское учреждение // Музейное дело. – М., 1992.

**9 дәріс. Тақырыбы: Музейлердің материалдық-техникалық жағынан жабдықталуы**

**Мақсаты:** студенттерге музейлердің материалдық-техникалық жағынан жабдықталуы туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Көрсетіліп отырған әр кезеңдегі жұмыстардың нәтижелі атқарылуы музейдің материалдық-техникалық жағынан жабдықталуына, білікті мамандармен қамтамасыз етіліп, қажетті қаражаттың болуына байланысты жүзеге асырылады. Мұндай күрделі істе музейдегі негізгі жұмыстардың атқарылу ретін жанжақты қамтамасыз етіп отыратын қосымша мекемелердің рөлі ерекше. Республикамыздың көптеген музейлерінде, әсіресе өлкетану музейлерінде зерттеу жұмыстарын жүзеге асыру барысында пайдаланылатын химиялық, топырақты-геологиялық, биологиялық, таксидермиялық лабораториялар мен шеберханалар ұйымдастырылған. Химиялық лабораторияларды музейлер топырақ құрамын, геологиялық, биологиялық, археологиялық, ауылшаруашылық зерттеулерде қолданады. Музейдегі бірқатар қайта қалпына келтіру жұмыстарында химиялық зерттеулері нәтижелерінің маңызы өте зор. Айта кететін бір жәйт, басқа лабораторияларға қарағанда химиялық лабораторияларды ұйымдастыру өте қиын. Дегенмен, химиялық лабораториялардың қажеттілігін ескере отырып, музейлер мүмкіндігіне қарай оларды ұйымдастырған жөн. Топырақты-геологиялық лаборатория кез-келген өлкетану музейі үшін өте қажет. Геологиялық коллекцияларды зерттеу үшін аталмыш лабораторияның маңызы өте зор. Таксидермиялық лаборатория музей экспозицияларында және қорлардағы заттарды сақтауға арналған аң терілерін өңдеужәне қаңқаларды дайындау үшін қажет. Бұл лабораторияның жұмысы басқа лабораториялардың жұмысымен етене байланысты. Аталмыш лабораториядағы жұмысты арнайы маман препоратор (аң, құс қаңқаларын әзірлеуші маман) атқарады. Археологиялық лабораторияның жұмысы қор жинақтарын сақтау орны және заттарды қалпына келтіру (реставрация) шеберханасымен байланысты. Музей қорына түскен заттардың анықтамасын, сыныпталуын, өмір сүрген уақыт кеңістігін анықтауда өзіндік орны ерекше. Археологиялық қазба жұмыстары нәтижесінде табылған заттарды тоттан тазалау, желімдеу тәрізді өзіне тиесілі жұмыстарды ұйымдастырады. Ӛлкетану музейлерінің қажеттіліктерінің бірі өнеркәсіп кабинеті және ауылшаруашылық, экономикалық техника болып республика музейлерінің көпшілігінде лайықты орындарын тапқан. Музейлердің зерттеу жұмыстарына қажетті аталмыш лабораториялар мен онда жүргізілетін жұмыстар нәтижесі бүкіл музей ісін жандандыруға айтарлықтай әсер етеді. Көрсетілген бағыттарға орай республика өлкетану музейлерінің

ғылымизерттеу жұмыстары қаншалықты деңдейде жүргізілді деген сауалға мұрағат қорларында сақталған деректер мен ғылыми айналымға қосылған еңбектер негізінде тоқтала кетейік. Республика музейлерінің қорларында халқымыздың өте бай материалдық және рухани байлығын бейнелейтін, шаруашылығын, тарихын, этнографиясын, өнерін, жағрафиясын, бір сөзбен айтқанда Қазақстанның экономикасы мен мәдениетін сипаттайтын заттар шоғырландырылған. Мәселен, Қазақстан Республикасы Орталық Мемлекеттік музейінің ғылыми-зерттеу жұмысы дұрыс жолға қойылған. Оның қорларында ежелгі кезеңдерден бастап тарихи әр кезеңді қамтитын археологиялық және этнографиялық заттар жинақталып, ғылыми сұрыптаудан өткізілген. Сонымен қатар, Ресей империясы, революция, Ұлы Отан соғысы жылдарындағы бейне-фото-құжаттар, Абай Құнанбайұлы, Амангелді Иманұлы, Әміре Қашаубайұлы, Ыбырай Алтынсариннің, Жаяу Мұсаның т.б. тарихи тұлғалардың жеке заттары, құжаттары сақталған. Қызылорда, Көкшетау, Ақмола, Солтүстік Қазақстан музейлерінде археологиялық, этнографиялық, нумизматикалық, қолданбалы өнер туындылары, суреттер, құжаттар, сирек кездесетін қолжазбалар мен кітаптар, өлкенің өсімдіктері мен жануарлар дүниесін сипаттайтын түрлі заттар жинақталып, әр зат тиімді орналастырылды. Семей тарихиөлкетану музейінде өте бай, құнды қолжазбалар, кітаптар мен мемуарлар сақталса, Ж. Жабаев атындағы мемориалдық музейде ақынның жеке заттары, өмірі мен қызметіне қатысты құжаттар жинақталып, зерттеу жұмыстары жүргізілді.

**Әдебиеттер:**

1. Жиренчин А.М. 1942-1951 жылдар аралығында Қазақ КСР Орталық Мемлекеттік музейінің директоры қызметін атқарған. Музейтанушы, тарихшы ғалым. Қазақстан мәдениеті оның ішінде музей ісінің дамуына зор үлес қосқан. Музейдің теориясы мен әдістемесіне қатысты бірнеше ғылыми мақаланың авторы: Сборник методических материалов по музейно-краеведческой работе // Под редакцией к.и.н. А.М. Жиренчина. – Алма-Ата, 1950.

2. Радченко Е. Организация и методика научноисследовательской работы краеведческого музея. // Советский музей. – М., 1936, № 3.

3. Жиренчин А.М. Научно-исседовательская работа краеведческих музеев. Сборник методических материалов по музейно-краеведческой работе // Под редакцией к.и.н. Жиренчина А.М. – Алма-Ата, 1950.

4. Мансуров А.А. Кабинеты, лаборатории и мастерские краеведческого музея // Советский музей. – М., 1932. № 5.

5. Мәдениет қызметкеріне көмекші (басшылық ретінде қолданылатын материалдар жинағы). – Алматы, 1960.

6. Музейное дело России. Под ред. Каулен М.Е., Коссовой И.М., Сундиевой А.А. – М.:Издательство «ВК», 2006. -2-е изд. – С.432.

7. Юренева Т.Ю. Музееведение: Учебник для высшей школы. – М., 2003.

**10 дәріс. Тақырып: Қорларды ғылыми ұйымдастыру: міндеттері, кұрамы, құрылымы**

**Мақсаты:** студенттерге музейлердің қор жұмысының ғылыми-зерттеу қызметіндегі маңызы туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Музей қоры – дегеніміз музей жинағы құрамындағы ғылыми-қосалқы материалдар және музейлік мәні бар заттардың ұйымдасқан жиынтығы. Музейтану ғылымында музей қоры негізгі, ғылыми-көмекші қорлардан тұрса, музейге қажет емес немесе қайталанып келген заттардан айырбас қоры құралады. Ал, жаратылыстану музейлерінде аталған қор жиынтығымен қоса шикізат қоры болады. Музей қорларындағы заттар, музей саласына

қарай топтастырылып, бүкіл музей жұмысында пайдаланылады. Музей қорына түскен деректік материалдардың (заттай, жазбаша, бейнелеу т.б.) түрлік, типтік, көріністік, көрнекілік белгілері арқылы өзара ішкі, сыртқы қажетті байланысы ашылып, сыныпталады. Музей деректерін бұлайша тану әдісі, оларды сақтауға, құжаттауға, экспозицияда пайдалануда және тарихи-мәдени құндылық ретінде дәрежесін анықтауға мүмкіншілік береді. Деректану ғылымы тарихи деректерді, соның ішінде музей жәдігерлерін өз заманының деректік құбылысы ретінде қарастырады. Музей жәдігерлері тарихи білімнің жинақталуына және жүйеленуіне ықпал етеді. Деректер, соның ішінде музейлік деректер белгілі бір тәжірибелік қолданыстық мақсатқа орай, заттай бұйым формасында адам баласының рухани, материалдық мәдениет сұраныстарын өтеу үшін жасалады. Музейлік жәдігерлер, соның ішінде заттай мәдениет мұралары, жазба деректер, белгілі бір мақсаттарға бағыттылған, саналы адам қызметі мен әлеуметтік үрдістер нәтижесінде дүниеге келеді. Деректердің кейбір қасиеттері оларды адам қолымен жасау және пайдалану барысында өзінің қоғамдағы қолданысы жағынан ерекшелене түседі. Қоғамдағы қажеттіліктерге, адамзаттың қойған мақсат-мүддесіне қарай бұл деректердің қасиеттері мен ерекшеліктері уақытпен бірге нақтыланып, қасиеті мен маңыздылығы жоғарлайды. Деректердің түрлік қасиеті дегеніміз – қалыптасқан, тұрақты, жалпылама қасиеттері бар (формасы мен мазмұнына қарай) қоғам өмірінде өзінің қажеттілігінен туындаған функцияларын орындауы тұрақталған дерек көздері. Басқаша айтқанда, деректерді түрлік сыныптау, яғни олардың пайда болуы, мазмұны, міндеттерінің бірлігі негізінде, ішкі құрылымдарының ұқсастығына сай тарихи түрлерге бөлу болып табылады. Сыныптауда әр түрлі деректердің түрлік, типтік, көріністік белгілері арқылы бірбірімен ішкі және сыртқы қажетті байланысы ашылады. Музейдегі жәдігерлердің ең басты деректік қасиеті – социоәлеуметтік ақиқатты, болмысты көрсете білуі, сол арқылы қоғамға, білімге ғылымға шынайы ақпарат бере алуы және дерек ретінде мемлекеттік тұрғыдан есепке алынып, сақталуы мен қорғалуы. Жалпы тарихи деректерді сыныптаудың негізіне деректің белгілі бір әлеуметтікэкономикалық формацияның ясында пайда болуы алынады. Бүгінгі таңда ғылымда қалыптасқан деректерді сыпыптаудың мына түрлерін атап көрсетуге болады: - деректерді түрлерге бөлу; - деректерді хронологиялық белгісі бойынша сыныптау; - жағрафиялық белгісі бойынша сыныптау; - әлеуметтік сыныптау; - авторлық тұрғыдан сыныптау; - заттық сыныптау. Деректерді түрлерге бөлу оның табиғатын сол заманның қоғамдық, тарихи, әлеуметтік қөрінісі ретінде көрсете білген кезде ғана ашылады. Музейлерде деректердің жинақталуы және топтастырылуы біріншіден, музей саласына, екіншіден, ғылымиқор жұмысының жүргізілу барысына байланысты. Музейлік деректер бастапқы кезеңде белгілі бір тәжірибелік қолданыстық мақсатқа орай, заттай бұйым түрінде адамзат қоғамының рухани, материалдық сұраныстарын өтеу үшін жасалады. Музейлік жәдігерлер, соның ішінде заттай мәдениет мұралары, жазба деректер, белгілі бір мақсаттарға бағытталған, саналы адам қызметі мен әлеуметтік үрдістер нәтижесінде дүниеге келеді. Деректердің кейбір қасиеттері оларды адам қолымен жасау және пайдалану барысында өзінің қоғамдағы қолданыстығы жағынан ерекшелене түседі. Қоғамдағы қажеттіліктерге, адамзаттың қойған мақсат-мүдделеріне қарай бұл деректердің қасиеттері мен ерекшеліктері уақытпенен бірге нақтыланып, қасиеті мен маңыздылығы жоғарлайды. Осы байланыстылық деректің түрін анықтауда негізгі өлшем болып табылады. Музейлерде қалыптасқан тәжірибеге орай қор жинақтау жұмысының нәтижесінде заттай деректер жинақтала бастайды.

Музейлік зат дегеніміз – музей қорындағы, белгілі бір тарихи кезеңге тиісті, шынайы өмірден алынған, ұзақ мерзім сақталатын, оның міндеттерін жүзеге асыруда қолданылатын музейлік құны бар зат. Жинақтау жұмысының талаптарына: - материалдың ғылыми сұрыпталуы (заттың атауы, шыққан жері, пайдаланылуы, жасаушысы, өмір сүрген ортасы, шыққан жылы т.б.) жатады; - заттың құндылығын анықтау мақсатында неғұрлым мол ақпарат жинастыру (суретке түсіру, әңгімелесу); - жинақталған заттарды ғылыми зерттеу арқылы әрқайсысын тіркеу кітабына енгізу; - заттың ғылыми төлқұжатын жасау.

**Әдебиеттер:**

1. Жиренчин А.М. 1942-1951 жылдар аралығында Қазақ КСР Орталық Мемлекеттік музейінің директоры қызметін атқарған. Музейтанушы, тарихшы ғалым. Қазақстан мәдениеті оның ішінде музей ісінің дамуына зор үлес қосқан. Музейдің теориясы мен әдістемесіне қатысты бірнеше ғылыми мақаланың авторы: Сборник методических материалов по музейно-краеведческой работе // Под редакцией к.и.н. А.М. Жиренчина. – Алма-Ата, 1950.

2. Радченко Е. Организация и методика научноисследовательской работы краеведческого музея. // Советский музей. – М., 1936, № 3.

3. Жиренчин А.М. Научно-исседовательская работа краеведческих музеев. Сборник методических материалов по музейно-краеведческой работе // Под редакцией к.и.н. Жиренчина А.М. – Алма-Ата, 1950.

4. Мансуров А.А. Кабинеты, лаборатории и мастерские краеведческого музея // Советский музей. – М., 1932. № 5.

5. Мәдениет қызметкеріне көмекші (басшылық ретінде қолданылатын материалдар жинағы). – Алматы, 1960.

6. Музейное дело России. Под ред. Каулен М.Е., Коссовой И.М., Сундиевой А.А. – М.:Издательство «ВК», 2006. -2-е изд. – С.432.

7. 15. Юренева Т.Ю. Музееведение: Учебник для высшей школы. – М., 2003.

**10 дәріс. Музей экспозицияларын жобалау және құрудың ғылыми негіздері.**

**Мақсаты:** студенттерге музей экспозицияларын жобалау және құрудың ғылыми негіздері. Деректерінің сыныпталуы туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Музей қорына түскен деректік материалдардың (заттай, жазбаша, бейнелеу т.б.) түрлік, типтік, көріністік, көрнекілік белгілері арқылы өзара ішкі, сыртқы қажетті байланысы ашылып, сыныпталады. Музей деректерін бұлайша тану әдісі, оларды сақтауға, құжаттауға, экспозицияда пайдалануда және тарихи-мәдени құндылық ретінде дәрежесін анықтауға мүмкіншілік береді. Деректердің түрін – симиотика ғылымы анықтауға көмектеседі. Деректерді сыныптаудың негізгі қағидаты ақпараттық мәліметті кодтау, не шартты белгілер жүйесі арқылы жеткізу. Осы қағиданы ұстана отырып, белгілі деректанушы ғалымдар И.Д. Ковальченко деректерді типке, сыныптарға бөлсе, С.О. Шмидт бұл әдісті одан әрі жетілдіре түсіп, деректерді алты топқа бөледі. Заттай деректер, археологиялық ескерткіштерден бастап сәулет өнерінің туындыларына дейін, көне және қазіргі құрал-жабдықтар, жалпы материалдық және рухани мәдениет қалдықтары жатқызылады. Ғылымда заттай деректер гуманитарлық ғылымның әр түрлі саласының аясында зерттеледі. Оған археология (қазба жұмысының жаңалықтары), этнология (материалдық, рухани мәдениет туындылары), өнертану (сәулет өнері, бейнелеу т.б.), сфрагастика, нумизматика, фалеристика (орден, медаль, монеталар т.б.), бонистика саласы, ғылым мен техниканың тарихы, заттай мәдениет пен тұрмыс тарихы, музейтану,

деректану салалары енеді. Бейнелеу өнері деректері түр жағынан бейнелеу-көркемдік, көркемдік-графикалық, көркемдік-натуралдық, ауызша деректер болып бірнеше түрге бөлінеді. Тілдік деректерге: лексикалогия, фразеология, стилистика, сөз мәдениеті, морфология, синтаксис, ауызша деректер: эпос, фольклор, жазба деректерге: эпиграфиялық жазулар, аңыз-әңгімелер, құжаттар, жылнамалар, заң материалдары, статистикалық материалдар, ғылыми еңбектер, әбеби-публицистикалық шығармалар жатады. Музейлік деректануда мінез-құлықтық деректер деп те бөлінеді. Оған жататын: ұлы тарихи қолбасшылардың мінездемесі, жанұядағы және топтағы, ұжымдағы әдетғұрыптар, салт-сана, әлеуметтік ұстанымдар, демонстрациялар, митингілер, соғыстар, революциялар туралы ақпараттар мен құжаттар жатады. Бұл деректер тобын көбіне психология ғылыми саласы тарихи-әлеуметтік тұрғыдан зерттейді. Музейлік деректерді хронологилық белгісі бойынша сыныптау жәдігерді жасаған уақыттан және оның қолданылған ортасының мерзімі мен аумағын көрсетеді. Мұндай сыныптау түрі этнографиялық, мемориалдық музейлер үшін маңызды. Музей заттарын топтастыру кезінде мыңжылдықтарға, ғасырға, жарты не ширек ғасырға, онжылдықтарға, жылға, айға, күнге топтауды ұстанады. Жағрафиялық белгісі бойынша музейлік дерек жасалған жер, пайдаланылған орта, деректің музей қорына алынған ортасы деп бөлінеді. Әлеуметтік сыныптау жәдігерлердің, не музейлік деректердің белгілі бір мемлекеттік, қоғамдық, әлеуметтікэкономикалық ортаға жататынымен анықталады. Авторлық тұрғыдан сыныптау белгілі бір автордың иелігіне, қаламына, шығармашылығына, жататындығына қарай сыныпталады. Бұл көбіне мемориалдық музейлерге тән. Ал, заттық сыныптау арқылы музейлерде көбіне сюжеті мен қолданысы, материалы, жасалу технологиясы жағынан ұқсас заттарды топтайды. Музей жәдігерлерінің тәжірибедегі қалыптасқан түрі – түрлік сыныптау. Бұл сыныптау түрі Қазақстандық музейлерге тән. Мұнда да музей жәдігерлерінің жалпы маңызды бір белгілеріне қарай, материалы, техникасы, функционалдық қолданысына қарай бөлінеді. Мысалы, заттай деректер типіне жататын жәдігерлердің жасалған материалы бойынша ағаш, металл, әйнек, керамика, мата, тері деп, ал функционалдық қолданысы бойынша қасиеті жағынан заттар қару-жарақ, еңбек құралдары, киім т.б. деп сыныптайды. Жалпы музейлік мәні бар заттардың барлығын белгілі бір сипатына қарай музей коллекцияларына біріктіреді. Музей коллекциясы – дегеніміз музей жәдігерлерін ғылыми тұрғыда жүйелеп ұйымдастырған музей заттарының жиынтығы. Олар белгілі бір белгілеріне қарай таңдалып алынып, тарихи, өнер, мәдени құндылықтардың тұтас тобын құрайды. Музей коллекциясының негізгі типтері: - типологиялық коллекция, бір типті коллекциялар аяқ киім, бас киім; - тақырыптық коллекциялар, белгілі бір тақырыптың аясында жинақталған коллекциялар; - персоналды коллекциялар, жеке адамның өміріне, қызметіне қатысты жәдігерлерден тұрады; - тарихи тұлға, мемлекет қайраткерлеріне қатысты коллекция. Музей ісінде қалыптасқан типтік сыныпталудан басқа музей жәдігерлері белгілі бір ескерткіштердің қатарына жатуына қарай да сыныпталады. Музей қорларында құжаттық ескерткіштер, ғылым мен техника ескерткіштері, тарихи ескерткіштер, табиғат ескерткіштері сақталады. Мысалы, жаратылыстану-тарихи ескерткіштер, археологиялық коллекциялар, нумизматикалық коллекциялар, этнографиялық коллекциялар, өнер туындылары, жазба ескерткіштер, мемориалдық кешендер, кино материалдарды айта кетуге болады. Мұндай сыныптау да музей ісінде өте маңызды, себебі музей жәдігерлерін әр салаға бөлуге байланысты ескерткіш ретінде сыныптау оларды сақтауда, насихаттауда, зерттеуде, көрсетуде өзіндік ерекшеліктерін айқындай түсуге көмектесіп, тарихи-мәдени мұра ретіндегі маңыздылығын ашып, қоғамдағы орнын мығымдай түседі. Көп жағдайда музей жәдігері өзінен-өзі, қоғамда қалыптасқан ұғым бойынша ескерткіш зат деп саналады.

Қазақстан музейлерінде сыныптау қор құрылымының негізін құрайды. Мысалы, Қазақстанның Орталық Мемлекеттік музейінің қоры коллекциялар жиынтығы, дерек түрі, жасалған материалы бойынша сыныпталып, төмендегідей құрылымда топтастырылады: палеонтология қоры, археология қоры, қымбат метал мен нумизматика қоры, қару-жарақ пен ат-әбзелдер қоры, көркем сурет өнері, графика, мүсіндеу өнері қоры, киім, кесте, тулар қоры, кілем-киіз бұйымдары қоры, металл мен музыкалық аспаптар қоры, фотоқұжаттар қоры, аралас материалдар қоры, керамика мен фарфор қоры болып бөлінеді. Қазақстан музейлерінің көпшілігі тарихи-өлкетанушылық бағытта болғандықтан жәдігерлерді типтік, коллекциялық, материалының түрі, өнер саласына қарай сыныптау қалыптасқан. Мысалы, өнертану музейлерінде деректер өнер саласы бойынша сыныпталады: кескіндеме және сурет өнері, графика, мүсін өнері, сәулет өнері заттары, сәндік-қолданбалы өнер туындылары, нумизматикалық жәдігерлер, археологиялық материалдар. Сонымен қатар, музей қорларында кино-фото құжаттар (көркем, деректі фильмдер, фотопортрет, сюжеттік фотографиялар, негатив, позитив, дагерротив) да маңызды дерек көзі ретінде, арнайы талаптар арқылы сақталады. Музей қорларында жазба деректер мен фотоқұжаттар ерекше орын алады. Олар өзінің пайда болуы, мазмұны, қолданысы жағынан әртүрлі, жазба деректер маңызды бір тарихи кезеңнің тарихи оқиғалары мен фактілерін дерек, ақпарат көзі ретінде маңызды. Музейтануда фотоқұжаттардың музей деректерінің белгілі бір типіне жатуы туралы біржақты қалыптасқан пікір жоқ. Кейде оларды жазба деректерге, кейде көркемөнерлік шығармаларға жатқызады, ал мұрағаттарда оларды құжат ретінде қарастырады, себебі фотоқұжаттар тарихи фактілерді көзбен көріп зерттеуге, сурет арқылы бейнеленген материал арқылы тарихи шынайы мәлімет алуға мүмкіндік береді. Сол себептен ол құжаттық деректерге өте жақын. Музейлердің қорындағы фотоқұжаттарға қатысты ғылыми баяндау мен сипаттау жалпы жазба деректерге қатысты талаптарға сай жүргізіледі. Музей деректерін сипаттауда, баяндауда, егер олар бір типтік не біркелкі көп тиражды зат болмаса деректерді топтап емес, жеке-жеке ғылыми жағынакөңіл бөлінеді. Қазақстан музейлерінің қорларында көптеп кездесетін фотоқұжаттар мынадай бөлімдерден тұрады: фотопортрет (топтық), сюжеттік фотографиялар, түрлік (қала көрінісі, интерьер, сәулеттік сөріністер). Дайындау техникасы жағынан үш тобы бар. Оған негатив, позитив, дагерротив (фотоға түсірудің байырғы түрі) жатады. Жазба деректер музей қорының басым бөлігін құрайды. Олар қоғамның тарихи, әлеуметтік-саяси, экономикалық және мәдени тұстарын танып білуде маңызды рөл атқарады. Деректердің бұл түріне: заңдық актілер, мемлекеттік және қоғамдық мекемелердің іс жүргізу құжаттары, жекелеген деректер, басылымдар және т.б. жатады. Жалпы музей деректерін зерттеуде, сыныптауда музей жәдігерлері тарихи таным нысаны ретінде қарастырылады. Музей коллекциясындағы жәдігерлерді толық және мұқият деректік тұрғыда сипаттау музейдің өз деңгейінде басқарылуының қорларындағы деректер туралы толық ақпарат жеткізе білудің қөрсеткіші болып табылады. Музей жәдігерлерінің ғылыми сипатталуын жоғары деңгейге қойғанда барып музей мекемесі институцияланған мықты ғылымизерттеу, мәдени-ағартушылық мекеме ретіндегі мәртебесін жоғалтпайды.

**Әдебиеттер:**

1. Ибраева А.Ғ. Қазақстан музейлері: тарих және тағылым. – Астана, 2012.

2. Музееведение. Музеи исторического профиля. – М., 1988.

3. Музейные термины. Терминологические проблемы музееведения. Сборник научных трудов. – М., 1986.

4. Медушевская О.М. Зарубежная источниковедение: Учебное пособие для студентов ист. фак. вузов. – М.: Высшая школа, 1983.

5. Мұсаханова М. Музейдегі құжаттардың ғылыми сипаттамасын жасау әдісі. Орталық музей еңбектері: музей ісі, тарих, этнология, фольклортану, антропология, деректану, нумизматика. / Ғылыми редактор Н.Әлімбай. – Алматы: Ғылым, 2004.

6. Бакирова З. Коллекция Центрального Государственного музея РК: история формирования, проблемы, перспективы. Сб. материалов конференции посвященной к 5летию музея палеолита Каз НУ им. Аль-Фараби.

7. Инструкция по учету и хранению музейных ценностей, находящихся в государственных музеях СССР. – М., 1984.

8. Основы музееедения. Отв. редактор Шулепова Э.А. – М., 2005.

9. Юренева Т.Ю. Музееведение. – М., 2003.

10. Райымхан К.Н. Музей қорындағы деректердің сыныпталуы //Отандық және әлемдік тарихтың маңызды мәселелерін қазіргі көзқарас тұрғысынан талдау. Халықаралық Бекмаханов оқуларының материалдары. – Алматы, 2006.

**11 дәріс. Тақырып: Музей қорын ғылыми ұйымдастыру**

**Мақсаты:** студенттерге музей қорын ғылыми ұйымдастыру туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Қорларды жабдықтау музей қызметінің негізгі жұмыстарының бірі болып табылады. Қазіргі таңдағы музейтануда музей қорларын жабдықтау музейдің қоғам дамуы жайлы әлеуметтік хабарларды жинап, құжаттау функциясын жүргізу әдісі болып табылады. Музейлік құны бар заттардың жиналуы, музей жинақтарының өзегін құрап, музей заттары қорларын ұйымдастырып, олар барлық музей жұмыстарының іргетасы болып саналады. Бұл қордың негізгі бөлігі мәңгілік сақтау есебімен жасалады. Жабдықтау барысында заттардың музейлік құндылығын анықтау үдерісі басталады. Музейдің қоғам дамуын құжаттаудағы жұмысы, тек музей заттарының құрамын толтырып қана қоймай, ол коллекциялардың ғылыми түрде ұйымдастырылған жүйесін жасауға алып келеді. Мұндай жүйенің құрылуы тікелей қорларды жабдықтауға тиісті емес, негізінен ол қорлар ішіндегі жұмысқа енеді. Осы айтылғандардан «қорларды жабдықтау» дегенімізге анықтама беруге болады. Қорларды жабдықтау дегеніміз – музей жұмысының негізгі түрлерінің бірі және қоғам дамуының құжаттау үдерісіндегі маңызды бағыттарының бірі болып табылады. Қорларды жабдықтау жұмысы бұрынғы және қазіргі кезеңге байланысты заттарды жинастыруы, оларды музей заттарына айналдырып, айыру арқылы жүзеге асырылады. Осы бағытты дамыта отырып музей қоғам дамуының әр кезеңдерін, жан-жақты зерттейтін ғылым салалары жетістіктеріне сүйенеді. Сонымен қатар, музей бірқатар қоғамдық пәндер шеңберінде өзіндік зерттеулерді жүргізеді. Қорларды жабдықтаудың жалпы деңгейі музейтанулық біліммен жабдықтаудың әдістеріне байланысты. Қазіргі таңда музейлер тәжірибесінде екі анықтама бар: алғашқысы – «жинаушылық жұмысы» және беріректе пайда болған – «қорларды ғылыми жабдықтау». Бұлар бір-бірінен музей қорларын жабдықтауда емес оны жүзеге асыру әдістері жөнінен ерекше. Ӛздерінің құжаттаушылық жұмыстарында қазіргі музейлер қоғам өміріне жанжақты қарайды. Тарихи саладағы музейлер қорын жабдықтау экономиканы, қоғамдық қатынастарды, саясатты және мәдениетті қамтиды. Ол өткен тарихқа да, қазіргі кезеңге де бағытталған. Тарихи саладағы музей қорларын жабдықтау жұмыстары екі бағытта жүргізіледі. Типологиялық коллекциялар заттар әлемін және олардың артында тұрған жұмыстар мен адамдар қатынасын білдіреді. Типологиялық коллекцияларды құру қор бөлімдерінің музей заттарының типологиялық белгісіне қарай жүйелеу жұмыстарымен тығыз байланысты. Ал, математикалық коллекциялар музейлердің тарихи мәселелер аймағында қажеттіліктерін айқындайды және заттардың тематикалықхронологиялық

қағида бойынша топтасуын қамтиды. Бұл екі бағытта қорларды жабдықтауды ұйымдастыру жұмыстарында өзіндік орындар алады. Музей қорларын жабдықтау үшін, музейтанудағы үйреншікті атаулар «музейлік маңызы бар зат» және «музейлік зат» түсініктерінің маңызы жоғары. Жабдықтау жұмысының мәні шынайы өмір заттарын музейлік құны бар заттарға, содан соң музей заттарына айналдыруда деп те айтуға болады. Заттың музейлік құндылығы оның музейлік заттарға тән қасиеттерінің барлығымен, яғни, ол әлеуметтік хабардың алғашқы дерегіне, және ұзақ уақытқа сақтала алама, музейге қажетті дерекхабарлар бере алама деген сұрақтармен анықталады. Музейлік құны бар заттың ең басты бір белгісі, оның шынайлылығы. Мұндай затар өздерінің құрылысымен, материалымен, өңделуімен қоғамдық өмірдің маңызды жақтарын: еңбек мазмұнын, өндірістік технологиясы мен эстетикасын, тұрмыс-сапасын және қажеттілік деңгейін, қоғамдық құрылысын және әр дәуірдегі қоғамдық қатынастарды, құжаттайды. Осындай заттарға деген ерекше көзқарас музей қорларын жабдықтауды, кітапхана, мұрағат және басқа да әлеуметтік хабарларды жинақтайтын мекемелерден ерекшелендіреді. Заттарды әлеуметтік хабар-ошардың деректері ретінде жинаудағы музейлік жұмыс тарихи және мәдени құнды қазыналардың жиналуына әсер етіп, өз алдына музейлік ескерткіштер жинағын ұйымдастыру міндетін қояды. Бұл музейді мәдениет қазыналарын қорғауда ерекше орынға ие. Музей қорларын жабдықтау жұмысын ұйымдастыру. Музей қорларын жабдықтау өзінің жалпы бағытында және міндетін белгілеуді музейдің қоғамдық-саяси және ғылыми позицияларына сүйенеді. Тарихи саладағы музей қорларын жабдықтауға музейтанушылар, тарих саласындағы мамандар, археологтар, этнографтар қатысады. Жабдықтау барысын реттілігі өзгеріп отыратын мынадай бірнеше кезеңдерге бөлуге болады: - музейге қажетті тарихи фактілерді немесе қазіргі кезеңгі фактілерді ерекшелеу; - қорды жабдықтау мақсатындағы музей зерттеуі нысандарының шынайлығын анықтау; - музейлік маңызы бар заттарды анықтау; - музейлік маңызы бар заттарды соңғы рет тексеріп, сұрыптау; - заттарды музейлердің жинап алуы және музейлік заттарға айналдыруы. Заттың музейлік құндылығын анықтау, ол заттың табылған ортасынан алу кезеңінде-ақ басталады. Бірақ заттың музейлік құндылығын ақырғы рет анықтап, оны музейлік затқа айналдыру, айналдырмау мәселесін ұжымдық экспертизалық жұмыс шешеді. Эксперттердің хаттамалы түрде бекітілген шешімдері ғана затты музейдің кіріс кітабына енгізуге заңды негіз бола алады. Тарихи саладағы музей қорын жабдықтау әр кезеңді жеке қамтиды. Қорларды жабдықтау деректері және оның ұйымдастырушылық формалары әр түрлі. Олар кездейсоқ түскен заттардан музейлерден арнайы, бірнеше жылдар бойы іздестіру жұмыстары нәтижесінде түскен заттар. Кездейсоқ қазыналар (ескі құрылыстарды бұзғанда жер қазу, жұмыстары барысында) немесе музейлік құны бар заттарды қоғамдық ортадан тиісті орындарға әкеліп табыс етулері, халықтың музей ісіне жанашырлықпен араласа бастағанының кепілі. Жабдықтау барысында музей мекемелермен, жеке адамдармен тығыз байланыс жасайды. Музейлер коллекционерлермен және жекедара данадан заттар иелерімен, ғылыми коллекцияларды жабдықтаумен айналысатын ғылыми мекемелермен, суретшілермен басқада өнер адамдарымен жақын қарымқатынаста болады. Міне осындай қарым-қатынастар нәтижесінде музей қорларына жеке адамдардан ақшаға немесе мүлдем тегін түрде құнды заттар; өнер туындылары, нумизматика, ескі жиһаздар, киімдер, басқада тарихи және көркемдік құны бар заттар түседі.

**Әдебиеттер:**

1. Ибраева А.Ғ. Қазақстан музейлері: тарих және тағылым. – Астана, 2012.

2. Музееведение. Музеи исторического профиля. – М., 1988.

3. Музейные термины. Терминологические проблемы музееведения. Сборник научных трудов. – М., 1986.

4. Медушевская О.М. Зарубежная источниковедение: Учебное пособие для студентов ист. фак. вузов. – М.: Высшая школа, 1983.

5. Мұсаханова М. Музейдегі құжаттардың ғылыми сипаттамасын жасау әдісі. Орталық музей еңбектері: музей ісі, тарих, этнология, фольклортану, антропология, деректану, нумизматика. / Ғылыми редактор Н.Әлімбай. – Алматы: Ғылым, 2004.

6. Бакирова З. Коллекция Центрального Государственного музея РК: история формирования, проблемы, перспективы. Сб. материалов конференции посвященной к 5летию музея палеолита Каз НУ им. Аль-Фараби.

7. Инструкция по учету и хранению музейных ценностей, находящихся в государственных музеях СССР. – М., 1984.

8. Основы музееедения. Отв. редактор Шулепова Э.А. – М., 2005.

9. Юренева Т.Ю. Музееведение. – М., 2003.

10. Райымхан К.Н. Музей қорындағы деректердің сыныпталуы //Отандық және әлемдік тарихтың маңызды мәселелерін қазіргі көзқарас тұрғысынан талдау. Халықаралық Бекмаханов оқуларының материалдары. – Алматы, 2006.

**12-13 дәріс. Музей бұйымдарын зерттеу әдістері**

**Мақсаты:** студенттерге музей бұйымдарын зерттеу әдістері туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Музей қоры заттай, жазба, бейнелік, фотоқұжаттар сияқты көптеген деректерден тұрады. Олар тарихи, әлеуметтік-саяси, экономикалық және мәдени арналарды кең ауқымды қамтиды. Музей қорына түскен деректер ғылыми тұрғыда коллекция мен қор бойынша реттеліп, музейтанулық зерттеудің және тарихи деректанудың нысаны бола тұрып, жан-жақты зерттеуге жағдай жасайды. Музейтанулық зерттеудің басқа ғылымдардан айырмашылығы – тек заттық деген атқа ие болған тарихи деректерге бағытталған. Музейлік белгілердің айқындалуы заттарды, жазба деректік материалдарды зерттегенде басты орын алады, барлық музейлік заттардың түрлеріне ортақ зерттеу үдерісіне сүйенген және атрибуцияны, жіктеу мен жүйеленуді, сипаттау мен түсіндірмені енгізеді. Музейдегі жиналымдарды зерттеу үдерісіне сипаттама қолданбалы сипатқа ие бола отырып, төмендегідей қызмет атқарады: жеке сипаттау, зерттеу қорытындысын құжатқа реттеу, ғылыми-анықтамалық аппарат жасау, деректерді ғылыми айналымға енгізу. Музейдегі ғылыми сипаттама әдістері ғылыми жіктеу қағидаттарына сүйенеді. Ол деректердің мәтіндік белгілері мен өзгешелік түр мен түршелерге бөлінуін пайдаланады, олардың сипаттамасы жалпы әдістемемен жүргізіледі. Мәселен, музейлер қорын жабдықтауда талаптардың күрделенуі экспедициялықжинақтау жұмысының ыждахатты жүргізілуінен байқалды. Жинақтау жоспары музейдің экспозициялық, ғылыми-зерттеу және есепке алу жұмыстарымен тығыз байланысты болғандықтан, әр экспедиция барысында жинақтау тізімі жасалып, заттың ғылыми сұрыпталу жағына ерекше көңіл бөлу талап етілді. Далалық жинақтау жұмысында жәдігер туралы неғұрлым көп мәлімет жинақтау көзделді. Сондықтан далалықжинақтау кезінде бақылау, әңгімелесу, суретке түсіру, құжаттау, анкета жүргізу сияқты түрлі тәсілдер қолданылады. Музей коллекциясын жинақтау – ғылыми ізденістің жемісі. Себебі әр заттың тарихында жүздеген тіпті, мыңдаған ізденістер, құбылыстар, тарихи оқиғалар жатыр.

Бірақ музейге кез-келген кейдейсоқ заттар қойыла салмайды, ең алдымен заттың шынайылығына көз жеткізіп, оған толық атау беріледі. Кейбір заттар жылдап зерттеледі. Сондықтан музей заттарын зерттейтін ғылым “заттану” деп аталады. Келесі кезең заттың ғылыми төлқұжатын толтыру. Төлқұжатта зат туралы мәлімет кеңейтіліп, тарихи түсінік беріледі. Осы тұрғыда Қазақстан Республикасы Орталық Мемлекеттік музейінде сақталған кәсіби музей мамандары толтырған кейбір заттардың төлқұжаттарын мысалға келтірейік: Заттың атауы – құмыра. Түгендеу № 820, түсу актісі №22, Л.А.Соколова өткізген. Заттың сипатталуы: құмыра саздан жасалған, өрнектелген. Жамбыл (қазіргі Тараз) қаласының Талғар көшесінде ор қазып жатқанда табылған. Тараз қаласының қазба жұмысына жатқызуға болады. Саны: 1. Материалы: саз. Көлемі, салмағы: биіктігі 30 см. Сақталуы: жақсы. Бағасы: 300 руб. Түскен жинағы: археологиялық. Заттардың ғылыми төлқұжаттарын жазу музейдің ғылыми каталогтары мен жолкөрсеткіштерін шығарудың алғышарттары болып табылады. Негізінен бұл музей экспозициясының ғылыми жасақталуы мен этнография, археология, мәдениеттану саласын зерттеушілерге түсінік беру үшін қызмет етеді. Музей затының ғылыми төлқұжатын музей затының монографиялық зерттеу нәтижесін тіркеу. Музей затының ғылыми төлқұжаты – музей затын зерттеудің барлық кезеңінің нәтижелерін есептейтін сипаттаудың бір түрі. Музей заттарын ғылыми төлқұжаттау еліміздің орталық музейлерінде Кеңес кезеңінен бастап қолға алынғанымен, бүкіл музейлерге таралып үлгерген жоқ. Себебі, затты ғылыми төлқұжаттау ыждахатты еңбекті және ғылыми мамандарды қажет етті. Ал, республика музейлерінің көпшілігінде маман кадрлардың, әсіресе ғалымдар тапшылығы бұл істің тиімді жалғасын табуын тежеді. Тек тәуелсіздік алғаннан кейін музейлерде бұл жұмыс қолға алынып, бүгінгі таңда нәтижесін беруде. Қазақстан Республикасы Орталық Мемлекеттік музейі, Қазақстан Республикасы Тұңғыш Президентінің музейі мен Назарбаев орталығы музей бөлімінің тәжірибесін зерделей келе, заттарды ғылыми төлқұжаттаудың мынадай нұсқасын көрсетуге болады: Музей атауы; 1. Төлқұжат нөмірі; 2. Сақтам бірлігінің саны; 3. Түсім көзі; 4. Жылы; 5. Атауы; 6. Көлемі; 7. Материалы; 8. Жасалу техникасы; 9. Сипаттамасы; 10. Жәдігер әфсанасы; 11. Сақталуы; 12. Пайдаланылған әдебиеттер; 13. Ғылыми-музейлік маңызы; 14. Салмағы; 15. Ғылыми төлқұжат құрастырушылары. Бүгінгі Қазақстан музейлерінде жазба деректерді ғылыми сипаттау әдістәсілдеріне тоқталатын болсақ, қолжазба деректердің жіктеуін топ, коллекция, қор, басқа музейлік коллекциялар бойынша анықтайтын негізгі белгілер: түр, авторы, тақырыбы (мағынасы), шығу тегі, мемориалдығы, пішіні, ақпарат беру тәсіліне бөлуге болады. Музей қорында сақталатын түрлі жазба деректерді сипаттау үшін, оларды пішіні мен ақпаратты беру тәсіліне орай топтап, қолжазба, басылым және графикалық деректер деп бөлуге болады. Қолжазба деректер: машинкаға басылған немесе қолжазба күйіндегі көбейткіш ақпаратпен көбейтілген барлық мәтіндік құжаттар (баспаханаға теріліп басылмаған болуы шарт), қатынас (телеграф, телетайп т.б.) арналарымен келген жазбалар. Бұлар музей қорына жеке адамдардан түседі. Баспада жарық көрген деректемелер: музей құндылығы саналатын сирек кітаптар, брошюра, газеттің жеке нөмірі, журналдар, үн қағаздар. Графикалық деректемелер: басылымдық, қолжазбалық және ойылып жазылған карталар мен сызбалардың даналары. Сипаттама мақсаты мен міндеттеріне орай үш негізгі түрін айқындауға болады.

1. Ғылыми (толық) сипаттау. Музей бұйымдарының төлқұжаты мен ғылыми каталогын жасау, коллекцияларды тізімдеу және деректемелерді жүйемен зерттеу барысында қолданады. Ғылыми сипаттаудың мақсаты – бұйымды зерттеп олтуралы жүйелі әрі сараптау және сараптамалық ақпарат алу. Бұл деректемені тереңдеп зерделеп оның «музейлік» дәрежесін анықтауға түрткі болады. 2. Қарапайым сипаттау. Музей заттарын алғаш тіркеуге алғанда жүзеге асады. Бұйымның негізгі қасиеттері мен ерекшеліктері (атауы, неге арналғандығы, құрылымы, материалы мен техникасы және т.б.) оның тұрмыстағы орны жазылады. 3. Анықтамалық-ақпараттық бағыттағы сипаттама. Каталогтарды, бағдарламаларды және басқа да ақпараттық басылымдарды дайындағанда қолданылады. Бұған алдын-ала белгілі мақсатқа қажетті мағлұмат қамтылады. Жазба деректерді сипаттау кешенді, жекелеген (зат бойынша) және сараптамалық болып бөлінеді. Бұдан басқа да ақпараттық мақсатта деректерді сипаттағанда жеке бетке сипаттау қолданылады (мысалы, мұқаба және басқа беттер). Кешенді сипаттау деректемелерді тұтастай зерттегенде, қолжазба жиналымдарын, жекелеген музей коллекциялары, түрлі тақырыптарда қолданылады. Заттық сипаттаудың музейдегі негізгі нысаны – есеп-қисап бірлігі мен сақтау «арнайы түптелген жекелеген нақты және тұтас жазба деректер» немесе папкі, конверттер. Қолжазба деректемелердің тобына төмендегі сипаттар тән: 1. Атауы – түр, түрше, автор, мекен-жай, мағына; 2. Құрастырған орны мен мерзімі; 3. Материал мен оның пайда болу әдісі; 4. Мөлшері (форматы), беттерінің саны; 5. Мәтіннің тілі; 6. Түпнұсқалығы; 7. Сыртқы белгілері; 8. Шығу тарихы, тұрмыстық әлеуметтік ортасы; 9. Нақтылы тарихи оқиға немесе тұлғамен қатыстылығы; 10. Сақталымы; 11. Библиографиялық мәліметтер (жарияланым, әдебиет), мұрағаттық деректемелер; 12. Деректеме көзі және музей жиналымына түсу мерзімі. Басылым топтарының жекелеп сипаттау элементтеріне төмендегі жәйттар жатады: 1. Баспаның аты-жөні; 2. Авторы (немесе құрастырушысы); 3. Басқы және қосалқы тақырыптары жөніндегі мәлімет; 4. Көлемдік сипаттары (бетінің саны, парақтары, шумақтары, мөлшері); 5. Шығу мәліметі; 6. Тақырыпша мәліметтері; 7. Сыртқы белгілері; 8. Шығу тегі тарихы; 9. Нақтылы тарихи оқиға немесе тұлғаменқатыстылығы; 10. Сақталымы; 11. Деректеме көзі және музей жиналымына түсу мерзімі. Картографиялық құжаттардың сипаттау элементтері: 1. Атыжөні; 2. Бастапқы және қосалқы тақырыптары; 3. Шығу мәліметі; 4. Сан мөлшер мінездемесі (беттің, томның саны, мөлшемдері); 5. Картографиялық мінездеме, аннотация; 6. Сыртқы нышандары, ерекшеліктері; 7. Шығу тарихы, тұрмыстық әлеуметтік орта; 8. Нақтылы тарихи оқиға, немесе тұлғамен қатыстылығы; 9. Сақталымы; 10. Дерек көзі және музей жиналымына түсу мерзімі. Музейтану зерттеуінің салалы бөлігі ретінде ғылыми сипаттаудың (ғылыми төлқұжаттау) өзіне тән әдістемесі мен жұмыс түріне орай жеке дара бағытқа жатқызуға болады. Ғылыми-зерттеу нысаны анық болған кезде ғана жүйелі әрі жанжақты сипаттау жүзеге асырылады. Бұл зерттеу мен сипаттаудың өзара байланысты екендігін көрсетеді. Тек ғылыми сипаттау ғана баяндалатын нысан заттың көзге қабылданатын бейнесін нақтылы пішінге түсіре алады, оның музей құндылығы екендігін бекемдейді.

Әдебиеттер: 1. Гарданов В.К. Музейное строительство и охрана памятников культуры в первые годы Советской власти. Труды НИИ музееведения. – М., 1957, Вып. 2. 2. Ионова О.В. Музейное строительство в годы довоенных пятилеток (1928-1941). Очерки истории музейного дела в СССР. – М., 1963, Вып. 5. 3. Зузыкина Н.С. Из истории массовой научнопросветительной работы советских музеев. Труды НИИ культуры. – М., 1972, том. 5.

4. Мұсаханова М. Музейдегі құжаттардың ғылыми сипаттамасын жасау әдісі /Орталық музей еңбектері. – Алматы: «Ғылым», 2004. – Б. 42-46. 5. Попова М.И. Учет и хранение музейных ценностей. Сборник методических материалов по музейно-краеведческой работе под редакцией к.и.н. Жиренчина А.М. –А., 1950. – С. 118.

14 дәріс. Тақырып: Қазақстандағы музейлердің ғылыми-зерттеу жұмыстары (2 сағат). Мақсаты: студенттерге Қазақстандағы музейлер туралы білім беру болып табылады. Кілт сөздер: музей, музейтану, ғылыми-қор, экспозиция, реставрация, консервация.

Бүкіл қазақ жерінің әлі игерілмеген орасан зор табиғи байлықтарын түрлі себептерге орай әлсіреген Ресей экономикасы өз жағдайын көтеруге барынша пайделану мақсатында, патша өкіметі Қазақстанды зерттеуге сан алуан ғылыми экпедициялар ұйымдастырылды. Олардың арасында Орыс ғылым академиясының Географиялық қоғамы, қоныс аудару басқармасы, статистикалық комиттетер т.б мекемелер мен ұйымдар жіберген экпедициялардың жекелегендері қазақ халқының тарихы, тұрмысы мен салтдәстүр, әдет-ғұрыптары жайында көптеген құнды мәліметтер жинастырылды. XIX ғасырдың екінші жартысында Орынбор, Омбы және Ташкент қалалары қазақ даласын зерттейтін ғылыми орталықтарға айналды. 1857-1862 жж. аралығында Орынборда жергілікті ғалымдар жинастырған қазақтың ұлттық ерекшіліктерін, өлкесі тарихын бейнелейтін жәдігерлер Мәскеу мен Қазан қаласы мұражайларына жіберіліп, олар көрме бөлімдерінен өзіндік ерекше орындарға ие болды. Сөйтіп, халқымыздың жоғары мәдени құндылықтары Санкт-Петербург сияқты қалалардың музейлерінің қорларлын толықтылып, сол музейлерде осы күнге дейін қалып отыр. 1831 жылы Неплюев әскери училищесі жанынан Орынбор губерниялық мұражайы ашылды. XXI ғасыр басындағы жағдаймен республикамыздағы музейлер саны 88 болса, ол 1913 жылы небәрі – 3, 1927 ж. – 6, 1937 ж. – 19, 1939 ж. – 25 және 1970 ж. – 29. Олардың көбі тарихи – өлкетанулық, мемориалдық және тарихи-революциялық болып, негізгі мәселесі тұрғындарды коммунистік идеологияға тәрбиелену мақсаты еді. Елімізде музей қызметкерлерінің құрамын жақсарту мақсатында Қазақ меммлекттік университетінде 1981 жылдан бастап, оны бітірушілер облыстық мәдениет басқармаларының сұраныстары бойынша музейлерге жұмыс істеуге жіберіліп отырды. Елордасы Астана қаласында 2000 жылдың қазан айында ашылған Президенттік мәдени орталық тарихи-рухани мұраға деген ұлттық идеологияны қалыптастыру жолындағы игі шаралардың басы болмақ. Қазақстан Республикасы Үкіметінің № 275-ші Қаулысымен 2000 жылдың 22 ақпанда Астана қаласында Қазақстан Республикасы Мемлекетті Музей құрылды. Музей бес галереядан, үш зал және атриумнан тұрады. Атриум (1 қабат): Мұнда тәуелсіз Қазақстанның мемлекеттік рәміздері - Елтаңба, Мемлекеттік Ту, Әнұран мен Ата Заң ең көрнекті орынға қойылған. Этографиялық зал (1 қабат): Бұл зал халқымыздың ежелгі тұрмыс-тіршілігін айғақтайтын экспонаттармен жасқталған. Алтын және бағалы металдар музейі (2 қабат): Мұнда ұлттық нақыштағы зергерлік бұйымдар, алтыннан жасалған түрлі музейлік құндылықтар өз орнын тапқан. Қазақстанның ежелгі көшпелілері мәдениеті (2 қабат): Бұл зал сақ, ғұн, ерте түріктер дәуірінің бізге жеткен көне ескерткіштерінің көрнекілігімен ерекшелінеді.

Археологиялық галерея (2 қабат): Галерея түрлі қазба экспонаттармен жабдықталған. Тарихи галерея (3 қабат): Мұнда Абылай хан кезеңінен бастап, 1991 жылға дейінгі қазақ даласының тыныс-тіршілігі материалдық, құжаттық және фотосуреттік экспонаттар көмегімен егжей-тегжейлі қамтылып, көрсетіледі. Егемен Қазақстан (4 қабат): Бұл галереяда қазірге Қазақстанның сан-салалы өмірі, мемлекеттік органдар, экономика саласы, мәдениеті мен оқу білім беру жүйесі, түрлі ұлттардың тұрмыс-тіршілігінен хабардар ететін экспонаттар қойылған. Көркемсурет галереясы (5 қабат): Мұнда отандық және шетелдік қылқалам шеберлерінің туындылары қойылып, олар көрушілер назарына өздерінің түрлі тақырыптағы көрмелерін ұйымдастырып тұрады. Президенттік мәдени орталық музейінің экпозицияын жабдықтаған және алғашқы бас директоры т.ғ.к., этнограф Н. Әлімбайдың музей ісі саласында атқарған еңбегі зор. Абайдың Мемлекеттік тарихи-мәдени қорық-музейі. Музей-үйі 1940 жылы Семейде ашылды. Абай ақындық өнерімен қатар, ағартушылық, қайырымдылық салаларда да зор үлес қосқан қоғам қайраткері, тарихи тұлға. Қаладағы әсем ғимататтардың бірі – осынау оқшау үй Абайдың мемориалдық музейі болуға қай жағынан да сай келеді. Музейдің тұңғыш директоры болып директоры болып дарынды жас әдебиетші Қайым Мұхамеджанов тағайындалы. Уақыт талабына сай, кеінгі жылдары музей үшін неғұрлым үлкенірек үй-жай іздестіру қажеттілігі туды. Соның нәтижесінде музей бір кездері Оралдан Ертіс бойына көшіп келген орыс көпестері, ағайынды Ершовтардың иелігінде болған үйге көшірілді. Кейбір деректер бойынша, Абай осы үйде ауық-ауық тоқтап, Сібірге жер аударылғандармен кездесіп отырған. Жетпісінші жылдардың бас кезінде Абай музейі ағайынды Ершовтардың бұрынғы үйіне көшірілді. Абайдың 150 жылдық мерейтойы қарсаңында музейге біршама өзгерістер енгізу ұйғарылды. Музей ғимараты өзінің сол бұрынғы қалпында қалдырылды да, бірақ ол Әкімшілік ғимаратпен (ескі қос қабатты үй) және Ахмет Риза медресінің мешітімен біртұтас сәулет кешеніне біріктірілді. Ахмет Риза медресесінде Абай 1854-1855 жж. оқыған. Қазір осы ғимаратта шығыс мұсылмандары діни медреселерінің рухы жаңғыртылды. Мұнан араб, парсы, шағатай, түрік және татар тілдеріндегі көне кітаптар мен ежелгі қолжазбаларды кездестіреміз. Қазір бұл ғимарат – Абайдың Семей қаласындағы Мемлекеттік тарихи-мәдени және әдеби-мемориалдық музейі. “Әуезов үйі” атты ғылыми-мәдени орталық Қазақстандағы ірі зерттеу орталығы болып саналады. 1962 жылы құрылған. 1961 жылы 10 тамызда Қазақ КСР Министрлер Кеңесінің № 550 қаулысы бойынша Қазақ КСР Ғылым академиясының М.Әуезов атындағы әдебиет және өнер институты жанынан алғаш ашылған кезде М.О.Әуезов әдебиескерткіш музей-үйі болып аталады. Жазушының жұбайы Валентина Николаевна Әуезова берген құнды қор ғимараттың бірінші қабатында орналасқан. Музей залдарының экспозициясы 1973 жылы ашылды, оның авторы Я.Нимец еді. Музейдің жалпы көлемі 480 шаршы метр, көрме залының көлемі 174,4 шаршы метр. Музейде кітапхана, жылжымалы көрме залы, қалпына келтіру шеберханасы бар. Қазігі заманда музей қорында 72,6 мыңға жуық мүлік бар. Көрме мен аукциондар дирекциясы оңтүстік астанадағы көрме қызметінің ең ірі ұйымдастырушысы болып табылады. Ол Қазақстанның Министрлер Кеңесінің 1960 жылғы 15 шілдедегі № 1286 шешімімен және көрме мен аукциондық қызметті жетілдіру мақсатындағы Қазақ КСР Мәдениет министірлігінің 1960 жылдың 11 қазанындағы № 294 бұйрығымен көркемсурет көрмелерінің дирекция болып құрылды. Мұнда Қазақстанның түрлі аймақтарындағы суретшілердің озық туындылары жинақталған.

Орталық көрме залында мыналар экспонатталады: сурет, графика, мүсін, сәндікқолөнер туындылары; соның ішінде кілемдер және кілем бұйымдары, былғарыдан, ағаштан, қыштан жасалған ыдыстар; ерлер мен әйелдердің белдік-белбеулері, ертұрмандар, әбзел-саймандар, қол өнерінің, әшекейлі үй жасаулары, зергерлік бұйымдар – сақиналар, жүзіктер, сырғалар, білезіктер және т.б. Қазақстан Республикасының Мемлекеттік Орталық музейі Орталық Азиядағы ірі музейлердің бірі. XIX ғасырдың 30 жылдарында Орынбор қаласындағы Неплюев әскери училищесінде құрылған “Орынбор өлкесінің музейінде” коллекциялар құрыла бастады. Оны ұйымдастырушылардың бірі – атақты тіл маманы, “Түсіндірме сөздіктің” авторы Владимир Даль. 1925 жылы Оынбор орталық музейінде сақталынған экспонаттар Қазақстанның Халық Ағарту комиссариатының құзырына өткізіледі де, осы негізге сүйеніп Қазақ өлкелік Орталық музейі құрылады. 1929 жылы Қазақ Ӛлкелік Орталық музейі жаңа астана Алматы қаласына көшіріліп, 1897 жылы негізі қаланған Жетісу губерниялық музейімен біріктіріліп, еліміздегі іргелі мәдени ордаға айналды. Музей 1931 жылы Алматы қаласындағы бұрынғы Кафедралық собордың ғимаратына орналастырылды. Музей ғимаратының жалпы көлемі – 17557 шаршы метр. Оның үш қабатында көрме галереялары және 4 экпозициялық зал орналасқан. Ғалам, дүние жаратылысы, Қазақстанның қазба байлықтары мен Қазақстанның өте ерте замандардағы тарихынан XY ғасырдың бірінші жартысына дейінгі тарихтың мұражайдың палеотология мен археологияға арналған I-ші залы баяндалады. “Сирек кездесетін және құрып бітуге айналған Қазақстан жан-жануарлары немесе Қазақстанның қызыл кітабы” деп аталатын көрме Қазақстанның қазіргі флорасы мен фаунасына арналады. I-ші залда қамтылған келесі тақырып – археология. Бұл тақырып Қазақстанның барлық өлкесінен табылған барлық археологиялық кезеңдерді қамтитын қазба кезінде табылған материалдарды көрсетеді. Музейдің археологиялық қорында XI-XV ғасырдағы Қазақстанның көне қалаларының материалдық мәдениетіне қатысты көрнектер, даңқты түркі қару-жарақтары, даламызды басып өтетін Ұлы Жібек жолы арқылы жеткен шетелдік бұйымдар бар. Қазақстан жерінен табылған көне түркілік тас мүсіндер, балбалдар, ескерткіштер, бітік тастар жиынтығы музей қорында асыл қазына есебінде сақталынып келеді. Айша-Бибі (XIY–XY ғ.), Жошы хан (XIII– XIY ғ.) және Қожа Ахмет Иассауи (XIY– XY ғ.) кесенелері тәрізді тарихи-мәдени ескерткіштердің макеттері жасалып қойылған. Экспозицияның едәуір бөлігі моңғол шапқыншылығы кезеңіне арналған. Ол “Отырар қорғанысы” деген үлкен диагаммамен берілген. Зал сөрелерінде қару-жарақ түрлері, тиындар, пәйзылар, Шыңғыс хан портреті қойылған. Орталық Мемлекеттік музейдің екінші экспозициялық залы XY ғасырдың аяғында жеке мемлекет құрып, XYIII ғасырдың аяғына дейін көшпелі және жартылай көшпелі тірлік кешкен қазақ халқының антропологиялық ерекшеліктерінен бастап, тіршілік қамын, шаруашылығын, барша этнографиялық болмыс-бітімін, дәстүрлі мәдениетінің сыр-сипатын көрсетуге арналған. Экскурсияның басы XY-XYI ғасырлардағы қазақ хандығының шет-шекараларын, Жәнібек пен Керей сұлтандардың бөліне көшкен көш жолдарын көрсеткен карта, Абылай сұлтан, Тәуке ханның жарлықтары, хан, сұлтандарлың мөрлері және сол дәуірлерде пайдаланылған теңгелер көрсетілген витриналардан басталады. Музейдің келесі көрнекті залдарының бірі үшінші зал Қазақстанның Кеңес дәуірі кезеңінің кейбір тұстарын көрсетуге арналған. Зал экспозициясы Қазақстанда өмір сүретін этникалық топтардың тарихы мен этногафиясын көрсетуден басталады. Соғыс жылдарындағы Қазақстандықтар ерлігі Москва түбіндегі 28 панфиловшылардың жанқиярлық шайқасын бейнелеген панорамалық көрінсі, атақты

аңызға айналған батыр атамыз Бауыржан Момышұлының тұтынған қарулары мен кейбір жекелеген заттары қойылған. Орталық Мемлекеттік музейдің көрнекті де кең, әсем безендірілген төртінші залы тәуелсідікке арналған. Зал экспозициясы елімізде президенттік билі жүйесінің енгізілуіне байланысты алғашқы президенттік рәміз болып табылатын дәстүрлі ұлттық киім – шапан мен қалпақ және кісе белдік т.б.-лар қойылған жаймасөреден басталып, мемлекеттік әнұран тексті, оның авторлары және Егемен Қазақстан Республикасының туы мен мемлекеттік рәмізі қойлған жаймасөремен ұласады. Музейде аса сирек кездесетін көне түрік, моңғол, мәнжүр т.б. тілдеріндегі деректанулық материалдар бар.

Әдебиеттер: 1. Ибраева А.Ғ. Қазақстан музейлері: тарих және тағылым. – Астана, 2012. 2. Музееведение. Музеи исторического профиля. – М., 1988. 3. Музейные термины. Терминологические проблемы музееведения. Сборник научных трудов. – М., 1986. 4. Медушевская О.М. Зарубежная источниковедение: Учебное пособие для студентов ист. фак. вузов. – М.: Высшая школа, 1983. 5. Мұсаханова М. Музейдегі құжаттардың ғылыми сипаттамасын жасау әдісі. Орталық музей еңбектері: музей ісі, тарих, этнология, фольклортану, антропология, деректану, нумизматика. / Ғылыми редактор Н.Әлімбай. – Алматы: Ғылым, 2004. 6. Бакирова З. Коллекция Центрального Государственного музея РК: история формирования, проблемы, перспективы. Сб. материалов конференции посвященной к 5летию музея палеолита Каз НУ им. Аль-Фараби. 7. Инструкция по учету и хранению музейных ценностей, находящихся в государственных музеях СССР. – М., 1984. 8. Основы музееедения. Отв. редактор Шулепова Э.А. – М., 2005. 9. Юренева Т.Ю. Музееведение. – М., 2003. 10. Райымхан К.Н. Музей қорындағы деректердің сыныпталуы //Отандық және әлемдік тарихтың маңызды мәселелерін қазіргі көзқарас тұрғысынан талдау. Халықаралық Бекмаханов оқуларының материалдары. – Алматы, 2006.